EUROOPA PARLAMENDI JA NÕUKOGU MÄÄRUS üldiste tariifsete soodustuste kava kohaldamise kohta Ettepanek: EUROOPA PARLAMENDI JA NÕUKOGU MÄÄRUS üldiste tariifsete soodustuste kava kohaldamise kohta /* KOM/2011/0241 lõplik - COD 2011/0117 */





SELETUSKIRI Euroopa Liit on võimaldanud üldiste tariifsete soodustuste kava (edaspidi „GSP kava”) raames arengumaadele kaubandussoodustusi 1971. aastast alates. Need kaubandussoodustused moodustavad kooskõlas ELi välispoliitika üldiste eeskirjadega osa ELi ühisest kaubanduspoliitikast. GSP kava on üks peamisi ELi kaubandusmeetmeid, millega aidatakse arengumaid põhiliste inimõiguste ja töötajate õiguste tagamisel, vaesuse vähendamisel ning edendatakse arengumaades säästvat arengut ja head valitsemistava Praegu kehtiv GSP kava koosneb kolmest sooduskorrast, mille alusel võimaldab EL kaubandussoodustusi arengumaade erinevate kaubandus-, arengu- ja finantsvajaduste kajastamiseks sel moel, et kaupade import toimub vähendatud või nullmääraga tollitariifide alusel. Nõukogu 22. juuli 2008. aasta määrus (EÜ) nr 732/2008,[1] millega kohaldatakse praegu kehtivat üldiste tariifsete soodustuste kava ja mida on pikendatud Euroopa Parlamendi ja nõukogu määrusega (EL) nr ...[2], aegub hiljemalt 31. detsembril 2013. aastal. Käesolevas GSP määruse ettepanekus on seega GSP kava läbi vaadatud, seda on kohandatud ja ajakohastatud, et asendada praegu kehtiv määrus, nii et oleks paremini kajastatud tänapäeva ülemaailmne majandus- ja kaubandusmaastik, kus esialgse kava vastuvõtmise järgselt on aset leidnud hulgaliselt muudatusi. Tänu kaubavahetuse suurenemisele on paljud arengumaad ja ekspordisektorid ülemaailmsel kaubandusturul edukalt integreerunud. Neil juhtudel on riigid ilma abi saamata suutelised jätkama kaubanduse laiendamist ja survestavad eksporti, mis on pärit vaesematest riikidest, kes vajavad tõepoolest abi. Kavandatud ettepanekus keskendutakse kõige enam abi vajavate riikide soodustustele. Seda tehakse tõhustades soodustuste andmise tingimusi, mis on seotud soodustuste saamiseks vajalike abikõlblikkuse kriteeriumide ja GSP astmestamismehhanismiga ning mille abil tehakse kindlaks impordi konkurentsivõimelisus ja lõpetatakse põhjendamatute soodustuste andmine. GSP kava raames on laiendatud toetuste andmist ka säästva arengu ja hea valitsemistava edendamiseks kohaldatava stimuleeriva erikorra (GSP+) alusel nende riikide puhul, kes on kohustunud tunnustama inimõigusi ning töötajate õigusi, keskkonda või head valitsemistava käsitlevaid universaalseid põhiväärtusi. Paralleelselt potentsiaalsete soodustatud riikide võimaluste laiendamisega, suureneb uue kava puhul riikide vastutus ja ELilt nõutakse abikõlblikkuse rangemat kontrollimist. Asjakohaste rahvusvaheliste konventsioonide rakendamise järelevalve ja hindamise mehhanism muudetakse tõhusamaks ning läbipaistvamaks, seeläbi püüab EL saavutada märkimisväärse stabiilsuse ja pikemas perspektiivis nende konventsioonide rakendamise järkjärgulise paranemise neis riikides. Selle mehhanismi kasutuselevõtt suurendab nõudmisi soodustatud riikidele, sest nad peavad korrapäraselt esitama kindlaid tõendeid, et neid konventsioone tõepoolest rakendatakse. Vähimarenenud riikide suhtes kohaldatav erikord, mis on tuntud nimetuse all „Kõik peale relvade” (Everything But Arms, ka „EBA erikord”) ja mis lisati GSP kavale 2004. aastal, jääb kehtima ning seda toetatakse jätkuvalt uute kavva kuuluvate vahenditega, mis täidavad eesmärki keskenduda tariifsete soodustuste andmisel riikidele, kes seda kõige enam vajavad. On selgitatud ka põhjusi, mille alusel on õigus soodustusi ajutiselt peatada. Eelkõige on üheselt määratletud see, et tooraine tarneid mõjutav tegevus kuulub ebaausate kaubandustavade hulka. Veel on rõhutatud, et soodustused võib ajutiselt peatada, kui soodustatud riik ei suuda täita rahvusvaheliste terrorismivastaste konventsioonide sätteid. Ning lisaks on laiendatud rahvusvahelist kalapüügikorda käsitleva osa sõnastust rõhutamaks, et selles osas võib väga hästi rakendada rahvusvahelist korda. Et ELi finants-ja majandushuvid oleksid paremini kindlustatud ja et suurendada kava õiguskindlust, stabiilsust ja prognoositavust, on tõhustatud kaitsemehhanismide haldusmenetlusi peamiste juriidiliste kontseptsioonide täpsema defineerimisega. Määrus ei ole enam ajaliselt piiritletud, seega on õigusraamistik stabiilsem nii ettevõtjate kui ka soodustatud riikide jaoks. Otsustamismenetlus järgib Euroopa Komisjoni, nõukogu ja Euroopa Parlamendi uue institutsioonidevahelise tasakaalu põhimõtteid, eelkõige rakenduslike või delegeeritud õigusaktide kohaldamisega seoses. Seda uut määrust iseloomustavad tõhustatud läbipaistvus ja prognoositavus, sealhulgas kohaldatavate menetluste ja kaitseõiguse küsimustes. Seeläbi on ELi finants-ja majandushuvid paremini kindlustatud ning õiguskindlus ja stabiilsus paremini tagatud. Käesoleva määrusega määratakse kindlaks, millistel juhtudel on komisjonil õigus vastu võtta delegeeritud õigusakte pärast volituste saamist Euroopa Parlamendilt ja nõukogult, samuti need juhud, kus komisjonile antakse rakendamisvolitused. On väga oluline silmas pidada seda, et soodustingimustel juurdepääs ELi turule on üks mitmest tegurist, mis toetavad arengut kaubanduse kaudu. Uue GSP määruse eesmärk on saavutada ELi GSP kava lihtsamaks muutmine, selle prognoositavus ja täpsem suunamine, nii et kava tõhusus oleks maksimaalne. Kõik GSP kava raames kavandatud soodustuste andmise tingimused põhinevad lahendustel, mis on vastavuses Maailma Kaubandusorganisatsiooni nõuetega (eelkõige volitusklausliga) ning eesmärgiga pakkuda soodustusi arengumaadele. Samuti on need tingimused kooskõlas Ühinenud Rahvaste Organisatsiooni prioriteetidega ülemaailmses vaesusevastases võitluses. Käesoleva määruse kohaldamisel tuleb lähtuda kogu ELi õiguse täielikust kohaldamisest, eelkõige tuleb järgida biokütuse keskkonnasäästlikkuse ning sanitaar- ja fütosanitaartingimusi käsitlevaid nõudeid toodete turulepääsul, samuti ELi poliitilisi eesmärke, eelkõige arengut soodustavate maksuhaldustavade rakendamist. Ettepanek on koostatud 27. märtsist kuni 4. juunini 2010 kestnud avalike arutelude põhjal ja võttes arvesse üksikasjalikku mõju hindamist, mille käigus uuriti, milline oleks erinevate strateegiliste võimaluste mõju. Mõju hindamise tulemusena leiti, et eelistatud strateegiline võimalus, mis võeti aluseks uue määruse ettepaneku koostamisel, on võimalus C1. Käesolev määruse ettepanek ei põhjusta kulusid ELi eelarvele. Siiski kaasneb selle kohaldamisega tollitulude vähenemine. 2009. aasta andmete põhjal oleks aastane tollitulude vähenemine praegu kehtiva GSP määruse puhul olnud hinnanguliselt 2,97 miljardit eurot, mis pärast liikmesriikide kogumiskulude mahaarvamist on netosummas 2,23 miljardit eurot. Kavandatud määruse kohaldamise tulemusena ja soovituslikus vormis esitatud I lisa põhjal on aastane tollitulude vähenemine hinnanguliselt 1,87 miljardit eurot (netosummana 1,4 miljardit eurot). 2011/0117 (COD) Ettepanek: EUROOPA PARLAMENDI JA NÕUKOGU MÄÄRUS üldiste tariifsete soodustuste kava kohaldamise kohta EUROOPA PARLAMENT JA EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 207, võttes arvesse Euroopa Komisjoni ettepanekut, olles edastanud seadusandliku akti eelnõu liikmesriikide parlamentidele, toimides seadusandliku tavamenetluse kohaselt ning arvestades järgmist: (1) Euroopa Liit on üldiste tariifsete soodustuste kava raames võimaldanud arengumaadele kaubandussoodustusi alates 1971. aastast. (2) Euroopa Liidu ühine kaubanduspoliitika juhindub Euroopa Liidu lepingu artiklis 21 sätestatud liidu välistegevust käsitlevates üldsätetes esitatud põhimõtetest ning täidab neis sätestatud eesmärke. (3) Euroopa Liidu eesmärk on määratleda ja viia ellu tegevusi, mis toetavad arengumaade säästvat majanduslikku, sotsiaalset ja keskkonna-alast arengut, pidades esmaseks eesmärgiks vaesuse kaotamist. (4) Euroopa Liidu ühine kaubanduspoliitika peab olema kooskõlas Euroopa Liidu toimimise lepingu artiklis 208 sätestatud arengupoliitika eesmärkidega, eelkõige vaesuse kaotamise ning säästva arengu ja hea valitsemistava edendamise põhimõttega arengumaades. See peab olema vastavuses WTO nõudmistega, eriti volitusklausliga, mille kohaselt WTO liikmed võivad arengumaadele pakkuda diferentseeritud ja sooduskohtlemist[3]. (5) Komisjoni 7. juuli 2004. aasta teatises nõukogule, Euroopa Parlamendile ning Euroopa majandus- ja sotsiaalkomiteele pealkirjaga „Arengumaad, rahvusvaheline kaubandus ja säästev areng: ühenduse üldiste soodustuste süsteemi (GSP) roll aastatel 2006‑2015”[4] on esitatud suunised üldiste tariifsete soodustuste kava kohaldamiseks ajavahemikul 2006–2015. (6) Nõukogu 22. juuli 2008. aasta määrus (EÜ) nr 732/2008, millega kohaldatakse üldiste tariifsete soodustuste kava ajavahemikus 1. jaanuar 2009 kuni 31. detsember 2011,[5] ja mida on pikendatud Euroopa Parlamendi ja nõukogu määrusega (EL) nr ...[6] millega muudetakse nõukogu määrust (EÜ) nr 732/2008, kohaldatakse üldiste tariifsete soodustuste kava (edaspidi „kava”) suhtes nii kaua, kuni hakatakse kohaldama käesolevat määrust. Pärast seda jätkuks kava kohaldamine tähtajatult. Siiski tuleks kava viis aastat pärast selle jõustumist läbi vaadata. (7) Võimaldades soodustingimustel juurdepääsu liidu turule, peaks kava toetama arengumaid vaesusevastases võitluses ning hea valitsemistava ja säästva arengu edendamisel, aidates neil riikidel saada rahvusvahelisest kaubandusest lisatulu, mida need riigid saavad investeerida oma riigi arengu heaks. See tariifsete soodustuste kava peaks keskenduma nende arengumaade aitamisele, kelle arengu-, kaubandus- ja finantsvajadused on kõige suuremad. (8) Üldiste tariifsete soodustuste kava koosneb ühest üldisest korrast ja kahest erikorrast. (9) Üldist korda tuleks rakendada kõigi nende arengumaade puhul, kellel on ühtmoodi arenguvajadused ja kes on majandusarengu seisukohast sarnases olukorras. Maailmapanga liigituse kohaselt kõrge või üle keskmise sissetulekuga riikides on sissetuleku tase inimese kohta selline, mis võimaldab suurema mitmekesisuse taseme saavutada ka ilma ELi pakutavate tollimaksusoodustusteta, eelkõige on tegemist riikidega, kus üleminek tsentraliseeritud majanduselt turumajandusele on edukalt lõpule viidud. Nende riikide arengutase, kaubandus ja finantsvajadused erinevad ülejäänud arengumaade omadest, nende majanduslik areng on jõudnud teistsugusesse etappi, st et nende olukord ei ole sarnane kõige haavatavamate arengumaade omaga ning selleks, et hoida ära põhjendamatu diskrimineerimine, tuleks neid riike kohelda teisiti. Lisaks suurendab kava raames pakutavate tariifsete soodustuste kasutamine kõrge või üle keskmise sissetulekuga riikide puhul konkurentsisurvet vaesematest ja haavatavamatest riikidest pärit ekspordile ning võib seega olla nende haavatavamate arengumaade jaoks põhjendamatult koormav. Üldises korras võetakse arvesse asjaolu, et arengu-, kaubandus- ja finantsvajadused muutuvad ning see kord tagab, et pakutavad soodustused on taas kättesaadavad, kui riigi olukord muutub. Järjepidevuse huvides ei tuleks üldise korra raames pakutavaid tariifseid soodustusi laiendada neile arengumaadele, kelle puhul kehtivad sooduskorrad Euroopa Liidu turule pääsuks vähemalt kava raames pakutavate tariifsete soodustustega võrdsel tasemel ja peaaegu kogu kaubavahetuse osas. Et soodustatud riigil ja ettevõtjatel oleks aega olukorraga kohaneda, tuleks üldise korra raames pakutavate soodustuste andmist jätkata kahe aasta jooksul pärast liidu turule pääsu sooduskorra kohaldamise kuupäeva ja see kuupäev tuleks sätestada üldise korra raames toetatavate riikide loetelus. (10) Abikõlblikud on määruse (EÜ) nr 732/2008 I lisas loetletud riigid ja riigid, kelle puhul kohaldatakse ühepoolseid sooduskokkuleppeid Euroopa Liidu turule pääsuks.[7] Euroopa Liiduga seotud ülemereterritooriume ning määruse (EÜ) nr 732/2008 I lisas loetlemata ülemeremaid ja -territooriume tuleks käsitada abikõlbmatutena. (11) Säästva arengu ja hea valitsemistava edendamiseks kohaldatav stimuleeriv erikord põhineb säästva arengu tervikkontseptsioonil, mida tunnustatakse rahvusvahelistes konventsioonides ja dokumentides nagu ÜRO arenguõiguse deklaratsioonis (1986),[8] Rio de Janeiro keskkonna- ja arengudeklaratsioonis (1992),[9] põhilisi tööalaseid õigusi ja põhimõtteid käsitlevas ILO deklaratsioonis (1998),[10] ÜRO aastatuhande deklaratsioonis (2000)[11] ning Johannesburgi säästva arengu deklaratsioonis (2002)[12]. Seega tuleks soodustuste andmise erikorra raames pakutavaid täiendavaid tariifseid soodustusi säästva arengu ja hea valitsemistava edendamiseks võimaldada neile arengumaadele, kes on haavatavad mitmekesisuse puudumise tõttu ning seetõttu, et nad ei ole piisavalt integreerunud rahvusvahelisse kaubandussüsteemi; kõnelauseid täiendavaid tariifseid soodustusi võimaldatakse neile selleks, et aidata neil kanda inimõiguste ja töötajate õiguste, keskkonnakaitse ning hea valitsemistava põhiliste rahvusvaheliste konventsioonide ratifitseerimise ja tõhusa rakendamisega kaasnevat koormust ja vastutust. (12) Need soodustused tuleks kavandada selliselt, et nad aitaksid kaasa nende riikide edasisele majanduskasvule ja toetaksid seeläbi säästva arengu vajadusi. Kõnealuse korra alusel tuleks seega asjaomaste soodustatud riikide jaoks peatada väärtuselise tollimaksu kohaldamine. Samuti tuleks peatada koguselise tollimaksu kohaldamine, välja arvatud juhtudel, kui viimast kohaldatakse koos väärtuselise tollimaksuga. (13) Riikide puhul, kes vastavad säästva arengu ja hea valitsemistava edendamiseks kohaldatava stimuleeriva erikorra abikõlblikkuse kriteeriumidele, tuleks kohaldada täiendavaid tariifseid soodustusi, kui komisjon kinnitab nende esitatud taotluse alusel, et nad vastavad soodustuste saamise tingimustele. Taotlusi peaks olema võimalik esitada alates käesoleva määruse jõustumise kuupäevast. Uue taotluse peavad esitama ka need riigid, kelle puhul kohaldatakse määruse (EÜ) nr 732/2008 kohaselt selle kava alusel võimaldatavaid tariifseid soodustusi. (14) Komisjon peaks jälgima rahvusvaheliste konventsioonide ratifitseerimise ja tõhusa rakendamise seisu, analüüsides vastava konventsiooni alusel loodud asjaomaste järelevalveasutuste järeldusi ja soovitusi. Iga kahe aasta tagant peaks komisjon esitama Euroopa Parlamendile ja nõukogule aruande nende konventsioonide ratifitseerimise seisu, soodustatud riigi poolt konventsiooni raames võetud mis tahes kohustuste täitmise ja konventsiooni praktikasse rakendamise kohta. (15) Erikord vähimarenenud riikide jaoks peaks jätkuvalt kindlustama tollimaksuvaba pääsu Euroopa Liidu turule neist vähimarenenud riikidest (riigid, mida ÜRO on vastavalt liigitanud ja tunnustanud) pärit toodetele, välja arvatud relvakaubanduse puhul. Riigi puhul, keda ÜRO enam ei liigita vähimarenenud riigiks, tuleks kehtestada üleminekuperiood leevendamaks selle korra alusel tagatud tariifsete soodustuse kaotamisega kaasnevaid kahjulikke mõjusid. Erikorra alusel vähimarenenud riikidele võimaldatavaid tariifseid soodustusi tuleks jätkata nende vähimarenenud riikide puhul, kelle puhul kohaldatakse muid kokkuleppeid soodustingimustel pääsuks Euroopa Liidu turule. (16) Et tagada sidusus majanduspartnerluslepingutes sisalduvate suhkru turulepääsu käsitlevate sätetega, peaks on tariifirubriigi 1701 toodete impordi puhul nõutama impordilitsentsi kuni 30. septembrini 2015. (17) Üldise korra puhul peaksid tariifsed soodustused jätkuvalt olema eristatud sõltuvalt toodete tundlikkusest, eristades mittetundlikke ja tundlikke tooteid, võtmaks arvesse samu tooteid tootvate sektorite olukorda Euroopa Liidus. (18) Mittetundlike toodete puhul kohaldatavad ühise tollitariifistiku tollimaksud peaksid jätkuvalt olema peatatud, samas kui tundlike toodete suhtes peaksid kehtima vähendatud tollimaksumäärad, et tagada piisav rakendusaste ja võtta samal ajal arvesse olukorda Euroopa Liidu vastavates tööstusharudes. (19) Selline tollimaksu vähendamine peaks olema piisavalt suur, et see motiveeriks ettevõtjaid kasutama kavas pakutavaid võimalusi. Seetõttu peaks väärtuseliste tollimaksude vähendamine olema kindlasummaline 3,5 protsendipunkti enamsoodustusrežiimi tollimaksumäärast, samas kui tekstiili ja tekstiiltoodete puhul tuleks selliseid tollimakse vähendada 20 % võrra. Koguselisi tollimakse tuleks vähendada 30 % võrra. Kui tollimaksude puhul nähakse ette tollimaksu alammäär, ei peaks seda alammäära kohaldama. (20) Tollimaksud tuleks täielikult peatada juhul, kui üksiku impordideklaratsiooni puhul on soodusrežiimist tulenevalt väärtuseline tollimaks kuni üks protsent või koguseline tollimaks kuni kaks eurot, sest vastasel juhul võivad maksude kogumise kulud ületada neist saadava tulu. (21) Astmestamine peaks põhinema ühise tollitariifistiku jaotiste ja gruppidega seonduvatel kriteeriumidel. Astmestamist tuleks kohaldada kõigi jaotiste ja alajaotiste suhtes, et vähendada juhtumeid, kus tollimaksu vähendatakse selliselt heterogeensete toodete puhul. Jaotiste ja alajaotistepõhist (gruppide kaupa) astmestamist tuleks kohaldada soodustatud riigi suhtes juhul, kui jaotis vastab astmestamiskriteeriumidele kolme järjestikuse aasta jooksul, et suurendada astmestamise prognoositavust ning läbipaistvust, kõrvaldades suurte ja ettearvamatute kõikumiste mõju impordistatistikas. Astmestamist ei tuleks kohaldada säästva arengu ja hea valitsemistava edendamiseks kohaldatava stimuleeriva erikorra alusel soodustatud riikide suhtes ning vähimarenenud maade suhtes kohaldatava erikorra alusel soodustatud riikide suhtes, sest need riigid on väga sarnase majandusprofiiliga, mis muudab nad väikesemahulise ja üheülbalise ekspordi tõttu rohkem haavatavaks. (22) Tagamaks, et kava raames antakse soodustusi üksnes neile riikidele, kellele on kavandatud soodustusi anda, tuleks kohaldada käesoleva määrusega ettenähtud tariifseid soodustusi ja ka toodete päritolueeskirju, mis on sätestatud komisjoni 2. juuli 1993. aasta määruses (EMÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik)[13] (muudetud komisjoni määrusega (EL) nr 1063/2010[14]). (23) Nende kolme sooduskorra ajutise peatamise põhjuste hulka peaks kuuluma teatavates põhilisi inimõigusi ning töötajate õigusi käsitlevates rahvusvahelistes konventsioonides sätestatud põhimõtete tõsine ja süstemaatiline rikkumine, st et peatamine peaks aitama kaasa asjaomaste konventsioonide eesmärkide saavutamisele. Säästva arengu ja hea valitsemistava edendamiseks kohaldatava stimuleeriva erikorra alusel tagatud tariifsed soodustused tuleks ajutiselt peatada juhul, kui soodustatud riik ei täida konventsioonide ratifitseerimise ja tõhusa rakendamise eesmärgil võetud siduvaid kohustusi või konventsiooniga kehtestatud aruandluskohustust või juhul, kui soodustatud riik ei tee koostööd Euroopa Liiduga käesolevas määruses sätestatud järelevalvemenetluses. (24) Poliitilise olukorra tõttu Myanmaris ja Valgevenes peaks kõigi Myanmarist ja Valgevenest pärit toodete impordi suhtes ettenähtud tariifsete soodustuste ajutine peatamine jääma jõusse. (25) Et saavutada tasakaal ühest küljest parema fokusseerituse, ühtsuse ja läbipaistvuse vajaduse ning teisest küljest ühepoolsete kaubandussoodustuste kaudu säästva arengu ja hea valitsemistava tõhusama edendamise vajaduse vahel, tuleks komisjonile anda volitused võtta Euroopa Liidu toimimise lepingu artikli 290 kohaselt vastu õigusakte seoses käesoleva määruse lisade muutmisega ja tariifsete soodustuste ajutise peatamisega, kui on rikutud säästva arengu ja hea valitsemistava põhimõtteid, samuti seoses taotluste esitamise korraga säästva arengu ja hea valitsemistava edendamiseks kohaldatava stimuleeriva erikorra raames ning ajutise peatamise ja kaitsemeetmetega seonduvate uurimiste teostamisega, et kehtestada ühtne ja üksikasjalik tehniline kord. Eriti oluline on, et komisjon viiks oma ettevalmistustöö käigus läbi vastavaid konsultatsioone, kaasa arvatud ekspertide tasandil. Komisjon peaks delegeeritud õigusaktide ettevalmistamise ajal tagama asjaomaste dokumentide samaaegse, õigeaegse ning nõuetekohase edastamise Euroopa Parlamendile ja nõukogule. (26) Käesoleva määruse rakendamise ühetaoliste tingimuste tagamiseks tuleks komisjonile anda rakendamisvolitused. Kõnealuseid volitusi tuleks kasutada vastavalt Euroopa Parlamendi ja nõukogu 16. veebruari 2011. aasta määrusele (EL) nr 182/2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes[15]. Nõuandemenetlust tuleks kasutada, kui võetakse vastu otsuseid soodustatud riigi suhtes teatavates GSP jaotistes kehtivate tariifsete soodustuste peatamise kohta ja ajutise peatamise menetluse algatamise kohta, võttes seejuures arvesse nende õigusaktide olemust ja mõju. Kontrollimenetlust tuleks kasutada, kui võetakse vastu otsuseid kaitsemeetmetega seonduvate uurimiste kohta ja sooduskorra peatamise kohta juhtudel, kus import võib põhjustada Euroopa Liidu turul tõsiseid häireid. Komisjon peaks vastu võtma viivitamatult kohaldatavad rakendusaktid nõuetekohaselt põhjendatud juhtudel kaitsemeetmetega seonduvate uurimiste puhul, tolliprotseduuride ja tolliga seoses võetud kohustuste mittetäitmisest tuleneva ajutise peatamise puhul ja siis kui see on vajalik tungiva kiireloomulisuse tõttu, (27) Komisjon peaks andma nõukogule ja Euroopa Parlamendile korrapäraselt aru sellest, milline on kava mõju. Viis aastat pärast kava jõustumist peaks komisjon esitama aruande käesoleva määruse toimimise kohta ja hinnangu selle kohta, kas läbipaistvuse rahvusvaheliste standardite ja maksustamisalase teabevahetuse põhimõtete taustal oleks vaja see kava, sealhulgas säästva arengu ja hea valitsemistava edendamiseks kohaldatav stimuleeriv erikord ning soodustuste ajutist peatamist käsitlevad sätted uuesti läbi vaadata. Aruande koostamisel peab komisjon arvesse võtma soodustatud riikide arengutaseme, kaubanduse olukorra ja finantsvajaduste muutusi. Sanitaar- ja fütosanitaareeskirjade kohaldamise korral tuleks hinnata ka nende vastavust ELi vastavatele eeskirjadele. Aruandes tuleks esitada ka analüüs kava mõjude kohta biokütuse impordi ja keskkonnasäästlikkuse aspektidega seoses, ON VASTU VÕTNUD KÄESOLEVA MÄÄRUSE: I PEATÜKK ÜLDSÄTTED Artikkel 1 1. Üldiste tariifsete soodustuste kava (edaspidi „kava”) kohaldatakse kooskõlas käesoleva määrusega. 2. Käesolevas määruses sätestatakse järgmised tariifsed soodustused: a) üldine kord, b) säästva arengu ja hea valitsemistava edendamiseks kohaldatav stimuleeriv erikord ning c) vähimarenenud riikide suhtes kohaldatav erikord. Artikkel 2 Käesoleva määruse tähenduses: a) „GSP” – üldine soodustuste kava, mille vahendusel Euroopa Liit võimaldab soodustingimustel pääsu Euroopa Liidu turule kolme eraldi sooduskorra raames, mis on sätestatud artikli 1 lõike 2 punktides a, b ja c; b) „abikõlblikud riigid” – I lisas loetletud arengumaad; c) „GSP raames soodustatud riigid” – üldise korra kohaselt soodustatud riigid, mis on loetletud II lisas; (d) „GSP+ raames soodustatud riigid” – säästva arengu ja hea valitsemistava edendamiseks kohaldatava stimuleeriva erikorra kohaselt soodustatud riigid, mis on loetletud III lisas; (e) „EBA erikorra raames soodustatud riigid” – vähimarenenud riikide suhtes kohaldatava erikorra kohaselt soodustatud riigid, mis on loetletud IV lisas; (f) „ühise tollitariifistiku maksumäärad” – nõukogu 23. juuli 1987. aasta määruse (EMÜ) nr 2658/87[16] I lisa teises osas piiritletud tollimaksumäärad, välja arvatud tariifikvootide raames ettenähtud maksumäärad; (g) „jaotis” – ühise tollitariifistiku mis tahes jaotis vastavalt määrusele (EMÜ) nr 2658/87; (h) „grupp” – ühise tollitariifistiku mis tahes grupp vastavalt määrusele (EMÜ) nr 2658/87; (i) „GSP jaotis” – jaotis, mis on loetletud V lisas ja mille aluseks on ühise tollitariifistiku jaotised ja grupid; (j) „turulepääsu sooduskord” – mõne kaubanduslepingu raames võimaldatavad soodustingimused Euroopa Liidu turule pääsuks, mida kohaldatakse ajutiselt või jätkuvalt või mida Euroopa Liit on võimaldanud ühepoolsete soodustustena; (k) „tõhus rakendamine” – konventsioonide raames võetud kõigi kohustuste täielik rakendamine, mis tagab nendega garanteeritud kõigi põhimõtete, eesmärkide ja õiguste täitmise. Artikkel 3 1. Abikõlblike riikide loetelu, kuhu kuuluvad kõik arengumaad, on esitatud I lisas. 2. Komisjonile tuleb anda volitused võtta artiklis 36 sätestatud korras vastu delegeeritud õigusakte I lisa muutmiseks eesmärgiga võtta arvesse riikide rahvusvahelise staatuse või klassifikatsiooni muutusi. 3. Komisjon peab teavitama asjaomast abikõlblikku riiki kõigist asjakohastest muudatustest riigi staatuse osas selle kava raames. II PEATÜKK Üldine kord Artikkel 4 1. I lisas loetletud abikõlbliku riigi suhtes kohaldatakse artikli 1 lõike 2 punktis a osutatud üldise korra alusel tariifseid soodustusi, välja arvatud juhtudel kui: a) riik on Maailmapanga liigituse kohaselt kõrge või üle keskmise sissetulekuga riik kolmel järjestikusel aastal vahetult enne soodustatud riikide loetelu ajakohastamist, või b) riik saab soodustusi turulepääsu sooduskorra alusel, kavaga võimaldatavate tariifsete soodustustega samadel või soodsamatel tingimustel peaaegu kogu kaubavahetuse ulatuses. 2. Lõike 1 punkti b ei kohaldata vähimarenenud riikide puhul. Artikkel 5 1. Artiklis 4 sätestatud kriteeriumitele vastavate GSP raames soodustatud riikide loetelu on sätestatud II lisas. 2. Pärast käesoleva määruse jõustumist vaatab komisjon iga aasta 1. jaanuariks II lisa läbi. Et soodustatud riigil ja ettevõtjatel oleks aega riigile kava raames omistatud staatuse muutumisega kohaneda: a) kohaldatakse vastavalt lõikele 3 ja artikli 4 lõike 1 punkti a alusel tehtud otsust soodustatud riigi väljajätmise kohta GSP raames soodustatud riikide loetelust alates kuupäevast, mil möödub üks aasta kõnealuse otsuse jõustumisest; b) kohaldatakse vastavalt lõikele 3 ja artikli 4 lõike 1 punkti b alusel tehtud otsust soodustatud riigi väljajätmise kohta GSP raames soodustatud riikide loetelust alates kuupäevast, mil möödub kaks aastat turulepääsu sooduskorra kohaldamisest. 3. Lõigete 1 ja 2 kohaldamiseks tuleb anda komisjonile volitused võtta artiklis 36 sätestatud korras vastu delegeeritud õigusakte II lisa muutmiseks artiklis 4 sätestatud kriteeriumide alusel. 4. Komisjon peab teavitama asjaomast GSP raames soodustatud riiki kõigist asjakohastest muudatustest riigi staatuse osas selle kava raames. Artikkel 6 1. Artikli 1 lõike 2 punktis a osutatud üldise korra raames hõlmatud tooted loetletakse V lisas. 2. Komisjonile tuleks anda volitused võtta artiklis 36 sätestatud korras vastu delegeeritud õigusakte V lisa muutmiseks eesmärgiga inkorporeerida sinna muudatused, mis tulenevad kombineeritud nomenklatuuri muutmisest. Artikkel 7 1. Ühise tollitariifistiku tollimaksud V lisas loetletud mittetundlike toodete suhtes peatatakse täielikult, välja arvatud maksu põllumajanduskomponentide osas. 2. V lisas loetletud tundlike toodete puhul kehtivat ühise tollitariifistiku väärtuselist tollimaksu vähendatakse 3,5 protsendipunkti võrra. GSP jaotistesse XIa ja XIb kuuluvate toodete puhul vähendatakse nimetatud maksu 20 % võrra. 3. Kui kooskõlas ühise tollitariifistiku väärtuselise tollimaksu soodusmääradega, mis arvutatakse vastavalt määruse (EÜ) nr 732/2008 artiklile 6 ja mida kohaldatakse käesoleva määruse jõustumise kuupäeval, nähakse ette käesoleva artikli lõikes 2 osutatud toodete suhtes tollimaksu vähendamine rohkem kui 3,5 protsendipunkti võrra, kohaldatakse kõnealuseid tollimaksu soodusmäärasid. 4. V lisas loetletud tundlike toodete suhtes vähendatakse ühise tollitariifistiku koguselisi tollimakse 30 % võrra, see ei kehti tollimaksu alam- või ülemmäära suhtes. 5. Kui ühise tollitariifistiku maksumäärad V lisas loetletud tundlike toodete puhul sisaldavad väärtuselisi ja koguselisi tollimakse, siis koguselisi tollimakse ei vähendata. 6. Kui kooskõlas lõigetega 2 ja 4 vähendatud tollimaksude puhul nähakse ette tollimaksu ülemmäär, siis kõnealust ülemmäära ei vähendata. Kui selliste tollimaksude puhul nähakse ette tollimaksu alammäär, siis kõnealust alammäära ei kohaldata. Artikkel 8 1. Artiklis 7 osutatud tariifsed soodustused peatatakse GSP raames soodustatud riigist pärit ning GSP jaotisesse kuuluvate toodete puhul, kui sellest soodustatud riigist pärit asjaomase toote Euroopa Liitu impordi keskmine väärtus kolmel järjestikusel aastal ületab VI lisas loetletud piirmäärasid. Piirmäärad arvutatakse asjaomase toote Euroopa Liitu impordi koguväärtuse protsendina sama toote GSP raames soodustatud riigist pärit impordi suhtes. 2. Enne käesoleva määruse alusel võimaldatavate tariifsete soodustuste kohaldama hakkamist koostab komisjon kooskõlas artikli 38 lõikes 2 sätestatud nõuandemenetlusega GSP jaotiste loetelu, mille puhul artiklis 7 osutatud tariifsed soodustused GSP raames soodustatud riigi suhtes peatatakse. Otsust, millega loetelu sätestatakse, hakatakse kohaldama alates käesoleva määruse kohaldamise kuupäevast. 3. Komisjon vaatab lõikes 2 osutatud loetelu läbi iga kolme aasta järel ning teeb kooskõlas artikli 38 lõikes 2 sätestatud nõuandemenetlusega otsuse, kas artiklis 7 osutatud tariifsed soodustused tuleb peatada või uuesti kehtestada. Seda otsust kohaldatakse otsuse jõustumisele järgneva aasta 1. jaanuarist alates. 4. Lõigetes 2 ja 3 osutatud loetelu kehtestatakse läbivaatamise toimumise aasta 1. septembri seisuga kättesaadavate ja kahe sellele kuupäevale eelneva aasta kohta käivate andmete põhjal. Võetakse arvesse sel ajal kehtivas II lisas loetletud GSP raames soodustatud riikidest pärit importi käsitlevaid andmeid. GSP raames soodustatud riikidest pärit impordi väärtust ei võeta arvesse juhul, kui peatamise kohaldamise kuupäeval selle riigi suhtes enam artikli 4 lõike 1 punkti b kohaselt tariifseid soodustusi ei kohaldata. 5. Komisjon teatab asjaomasele riigile kooskõlas lõigetega 2 ja 3 tehtud otsusest. 6. Kui artiklis 4 sätestatud kriteeriumide alusel muudetakse II lisa, antakse komisjonile volitused võtta artiklis 36 sätestatud korras vastu delegeeritud õigusakte VI lisa muutmiseks, et kohandada selles lisas loetletud tingimusi nii, et astmestatud tootejaotiste osakaal jääks proportsionaalselt selle lisa lõikes 1 määratletud tasemele. III PEATÜKK Säästva arengu ja hea valitsemistava edendamiseks kohaldatav stimuleeriv erikord Artikkel 9 1. GSP raames soodustatud riigi puhul võidakse artikli 1 lõike 2 punktis b osutatud säästva arengu ja hea valitsemistava edendamiseks kohaldatava stimuleeriva erikorra alusel kohaldada tariifseid soodustusi, kui: a) seda riiki peetakse VII lisa tähenduses haavatavaks, sest seal puudub mitmekesisus ja integreeritus rahvusvahelisse kaubandussüsteemi ei ole piisav; b) see riik on ratifitseerinud kõik VIII lisas loetletud konventsioonid ja asjakohase järelevalveasutuse viimati esitatud järeldustes ei ole märgitud, et mis tahes konventsiooni tõhusa rakendamise osas esineks tõsiseid rikkumisi; c) see riik võtab siduva kohustuse säilitada VIII lisas loetletud konventsioonide ratifitseerimine ja tagada nende tõhus rakendamine; (d) see riik aktsepteerib tingimusteta iga konventsiooniga kehtestatud aruandluskohustust ning võtab siduva kohustuse nõustuda nende konventsioonide korrapärase järelevalvega ja rakendamisaruannete läbivaatamisega kooskõlas VIII lisas loetletud konventsioonide sätetega ning (e) see riik võtab siduva kohustuse osaleda artiklis 13 osutatud järelevalvemenetluses ja teha selle raames koostööd. 2. Kui II lisa muudetakse, antakse komisjonile volitused võtta artiklis 36 sätestatud korras vastu delegeeritud õigusakte VII lisa muutmiseks, et vaadata läbi VII lisa punktis 1.b loetletud haavatavuse piirmäärad, et haavatavuse piirmäär jääks proportsionaalselt samale tasemele, kui ta oli VII lisa arvutuste kohaselt. Artikkel 10 1. Säästva arengu ja hea valitsemistava edendamiseks kohaldatavat stimuleerivat erikorda kohaldatakse juhul, kui on täidetud järgmised tingimused: a) GSP raames soodustatud riik on esitanud vastava taotluse ning b) taotluse läbivaatamisel selgub, et taotluse esitanud riik vastab artikli 9 lõikes 1 sätestatud tingimustele. 2. Taotlev riik peab esitama komisjonile kirjaliku taotluse. Taotluses tuleb esitada täielik teave VIII lisas loetletud konventsioonide ratifitseerimise kohta ning sellele tuleb lisada artikli 9 lõike 1 punktides c, d ja e osutatud siduvad kohustused. 3. Pärast taotluse saamist teavitab komisjon sellest Euroopa Parlamenti ja nõukogu. 4. Pärast taotluse läbivaatamist otsustab komisjon, kas kohaldada taotluse esitanud riigi suhtes säästva arengu ja hea valitsemistava edendamiseks kohaldatavat stimuleerivat erikorda. 5. Kui GSP+ erikorra raames soodustatud riik ei vasta enam artikli 9 lõike 1 punktis a sätestatud tingimustele või tühistab mõne artikli 9 lõike 1 punktides c, d ja e osutatud siduvatest kohustustest, siis jäetakse see riik GSP+ erikorra raames soodustatud riikide loetelust välja. 6. Lõigete 4 ja 5 rakendamiseks antakse komisjonile volitused võtta artiklis 36 sätestatud korras vastu delegeeritud õigusakte III lisa kehtestamiseks ja muutmiseks eesmärgiga lisada seal esitatud GSP+ erikorra raames soodustatud riikide loetellu mõni riik või jätta mõni riik sealt välja. 7. Komisjon teatab taotluse esitanud riigile kooskõlas lõigetega 4 ja 5 tehtud otsusest. Kui riigile antakse stimuleeriva erikorra õigus, teatatakse sellele riigile kõnealuse otsuse jõustumise kuupäev. 8. Komisjonile antakse volitused võtta artiklis 36 sätestatud korras vastu delegeeritud õigusakte, et kehtestada säästva arengu ja hea valitsemistava edendamiseks kohaldatava stimuleeriva erikorra õiguse andmise menetlusega seonduvad eeskirjad, eelkõige sellega seonduvad tähtajad ning taotluste esitamise ja menetlemise kord. Artikkel 11 1. Säästva arengu ja hea valitsemistava edendamiseks kohaldatava stimuleeriv erikorraga hõlmatud tooted on loetletud IX lisas. 2. Komisjonile antakse artikli 36 alusel volitused võtta vastu delegeeritud õigusakte IX lisa muutmiseks, et võtta arvesse kombineeritud nomenklatuuri muudatusi, mis mõjutavad selles lisas loetletud tooteid. Artikkel 12 1. Ühise tollitariifistiku väärtuselised tollimaksud peatatakse kõigi IX lisas loetletud toodete suhtes, mis on pärit GSP+ raames soodustatavast riigist. 2. Lõikes 1 osutatud toodete suhtes kohaldatavad ühise tollitariifistiku koguselised tollimaksud peatatakse täielikult, välja arvatud toodete puhul, mille ühise tollitariifistiku maksumäärad sisaldavad ka väärtuselisi tollimakse. CN-koodiga 17041090 hõlmatud toodete puhul on koguselise tollimaksu ülemmääraks 16 % tolliväärtusest. Artikkel 13 1. Komisjon jälgib säästva arengu ja hea valitsemistava edendamiseks kohaldatava stimuleeriva erikorra kohaste tariifsete soodustuste andmise kuupäevast alates VIII lisas loetletud konventsioonide ratifitseerimise ja tegeliku rakendamise seisu, analüüsides asjakohaste järelevalveorganite järeldusi ja soovitusi. 2. Soodustatud riik teeb komisjoniga koostööd ning edastab kogu teabe, mis on vajalik artikli 9 lõike 1 punktides c, d ja e nimetatud siduvate kohustuste järgimise hindamiseks. Artikkel 14 1. Komisjon esitab iga kahe aasta järel Euroopa Parlamendile ja nõukogule aruande VIII lisas loetletud konventsioonide ratifitseerimise seisu, GSP+ soodustatud riikide poolt konventsioonide raames võetud mis tahes aruandekohustuste täitmise ning konventsioonide tõhusa rakendamise seisu kohta. 2. Esimene lõikes 1 osutatud aruanne esitatakse kaks aastat pärast käesoleva määrusega ettenähtud tariifsete soodustuste kohaldamise algust. 3. Aruanne sisaldab järgmist: a) VIII lisas loetletud konventsioonide alusel moodustatud asjakohaste järelevalveorganite järeldused ja soovitused iga GSP+ soodustatud riigi kohta; ning b) komisjoni järeldused selle kohta, kas iga GSP+ soodustatud riik on järginud siduvaid kohustusi aruandekohustuse osas, kas riigid on teinud kooskõlas vastava konventsiooniga koostööd järelevalveorganitega ning kas nad on täitnud kohustust tagada VIII lisas loetletud konventsioonide tõhus rakendamine. Komisjon võib lisada aruandesse mis tahes teavet, mida ta vajalikuks peab. 4. Järelduste tegemisel VIII lisas loetletud konventsioonide tõhusa rakendamise kohta analüüsib komisjon asjakohaste järelevalveorganite järeldusi ja soovitusi. Artikkel 15 1. Säästva arengu ja hea valitsemistava edendamiseks kohaldatav stimuleeriv erikord peatatakse ajutiselt kõigi või teatavate GSP+ soodustatud riigist pärit toodete suhtes, kui soodustatud riik ei järgi praktikas artikli 9 lõike 1 punktides c, d ja e osutatud siduvaid kohustusi. 2. Artikli 9 lõike 1 punktides c, d ja e osutatud siduvate kohustuste täitmise tõendamise kohustus lasub GSP+ soodustatud riigil. 3. Kui komisjonil tekib artiklis 14 osutatud aruande järelduste või kättesaadavate tõendite alusel põhjendatud kahtlus, et teatav GSP+ soodustatud riik ei täida artikli 9 lõike 1 punktides c, d ja e osutatud siduvaid kohustusi, võtab komisjon kooskõlas artikli 38 lõikes 2 nimetatud nõuandemenetlusega vastu otsuse algatada säästva arengu ja hea valitsemistava edendamiseks kohaldatava stimuleeriva erikorra alusel antavate tariifsete soodustuste ajutise peatamise menetlus. Komisjon teatab sellest Euroopa Parlamendile ja nõukogule. 4. Komisjon avaldab teate Euroopa Liidu Teatajas ja teavitab asjaomast GSP+ soodustatud riiki. Teade sisaldab järgmist: a) põhjused, millele tugineb põhjendatud kahtlus, et GSP+ soodustatud riik ei täida artikli 9 lõike 1 punktides c, d ja e osutatud siduvaid kohustusi, mistõttu võib küsitavaks muutuda tema õigus saada jätkuvalt säästva arengu ja hea valitsemistava edendamiseks kohaldatava stimuleeriva erikorra alusel antavaid tariifseid soodustusi; ning b) ajavahemik (mitte enam kui kuus kuud teate avaldamise kuupäevast), mille jooksul GSP+ soodustatud riik peab esitama oma märkused. 5. Komisjon tagab asjaomasele soodustatud riigile kõik võimalused koostööks lõike 4 punktis b nimetatud ajavahemiku jooksul. 6. Komisjon hangib mis tahes teavet, mida ta vajalikuks peab, muu hulgas asjaomaste järelevalveorganite järeldusi ja soovitusi. Komisjon hindab järelduste tegemisel kogu asjakohast teavet. 7. Kolme kuu jooksul pärast teates sätestatud ajavahemiku lõppemist teeb komisjon otsuse: a) lõpetada ajutise peatamise menetlus; või b) peatada ajutiselt säästva arengu ja hea valitsemistava edendamiseks kohaldatava stimuleeriva erikorra alusel antavad tariifsed soodustused. 8. Kui komisjon leiab, et järeldused ei õigusta ajutist peatamist, võtab ta kooskõlas artikli 38 lõikes 2 osutatud nõuandemenetlusega vastu otsuse peatada ajutise peatamise menetlus. 9. Kui komisjon leiab, et järeldused õigustavad ajutist peatamist lõikes 1 osutatud põhjustel, antakse talle artiklis 36 sätestatud korras volitused vastu võtta delegeeritud õigusakte III lisa muutmiseks, et ajutiselt peatada artikli 1 lõike 2 punktis b sätestatud tariifsed soodustused. 10. Kui komisjon teeb otsuse ajutise peatamise kohta, jõustub see otsus kuus kuud pärast selle vastuvõtmist. 11. Kui ajutise peatamise põhjendused kaotavad kehtivuse enne lõikes 9 osutatud otsuse jõustumist, antakse komisjonile volitused otsus artiklis 37 sätestatud kiirmenetluse korras kehtetuks tunnistada. 12. Komisjonile antakse volitused võtta artiklis 36 sätestatud korras vastu delegeeritud õigusakte, et kehtestada säästva arengu ja hea valitsemistava edendamiseks kohaldatava stimuleeriva erikorra ajutise peatamisega seotud menetlusi, eelkõige tähtaegu, osapoolte õigusi, konfidentsiaalsust ja läbivaatamist käsitlevad eeskirjad. Artikkel 16 Kui komisjon leiab, et artikli 15 lõikes 1 osutatud tariifsete soodustuste ajutise peatamise põhjendused on kehtivuse kaotanud, taaskehtestab ta säästva arengu ja hea valitsemistava edendamiseks kohaldatava stimuleeriva erikorra alusel antavad tariifsed soodustused. Selleks antakse komisjonile artiklis 36 sätestatud korras volitused võtta vastu delegeeritud õigusakte III lisa muutmiseks. IV PEATÜKK Vähimarenenud maade suhtes kohaldatav erikord Artikkel 17 1. I lisas loetletud abikõlblik riik saab artikli 1 lõike 2 punktis c osutatud vähimarenenud maade suhtes kohaldatava erikorra alusel tariifseid soodustusi, kui ÜRO on selle riigi tunnistanud vähimarenenud maaks. 2. EBA erikorra raames soodustatud riigid on loetletud IV lisas. Komisjon vaatab seda loetelu kõige uuemate kättesaadavate andmete põhjal pidevalt läbi. Kui EBA erikorraga hõlmatud riik ei vasta enam lõikes 1 sätestatud tingimustele, jäetakse see riik komisjoni otsusega EBA erikorra raames soodustatud riikide loetelust välja kolmeaastase üleminekuaja järel komisjoni otsuse vastuvõtmise kuupäevast. 3. Lõike 2 teise lõigu kohaldamisel antakse komisjonile artiklis 36 sätestatud korras volitused võtta vastu delegeeritud õigusakte IV lisa muutmiseks. Kuni äsja iseseisvunud riigi ÜRO poolt vähimarenenud maaks tunnistamiseni antakse komisjonile ajutise meetmena artiklis 36 sätestatud korras volitused võtta vastu delegeeritud õigusakte IV lisa muutmiseks, et lisada selline riik EBA erikorra raames soodustatud riikide loetellu. 4. Komisjon teavitab asjaomast EBA erikorraga hõlmatud riiki mis tahes muudatustest tema staatuses seoses kõnealuse erikorraga. Artikkel 18 1. Ühise tollitariifistiku tollimaksud peatatakse täielikult kõigi toodete suhtes, mis kuuluvad kombineeritud nomenklatuuri gruppidesse 1–97, v. a grupp 93, ja on pärit EBA erikorraga hõlmatud riigist. 2. Käesoleva määruse kohaldamise kuupäevast kuni 30. septembrini 2015 on tariifirubriigi 1701 toodete importimiseks vaja impordilitsentsi. 3. Komisjon võtab artikli 38 lõikes 3 sätestatud kontrollimenetluse korras vastu üksikasjalikud eeskirjad lõikes 2 osutatud sätete rakendamiseks kooskõlas nõukogu määruse (EÜ) nr 1234/2007[17] artiklis 195 osutatud menetlusega. V PEATÜKK ajutist peatamist käsitlevad sätted kõikide sooduskordade puhul Artikkel 19 1. Artikli 1 lõikes 2 sätestatud sooduskorra kohaldamine võidakse ajutiselt peatada kõigi või teatavate soodustatud riigist pärit toodete suhtes järgmistel põhjustel: a) VIII lisa A osas loetletud konventsioonides sätestatud põhimõtete raske ja süstemaatiline rikkumine; b) vangide tööna toodetud kaupade eksport; c) tollikontrolli tõsiste puuduste ilmnemine narkootikumide (keelatud ainete või lähteainete) väljaveol või transiidil või terrorismivastast võitlust ja rahapesu käsitlevate rahvusvaheliste konventsioonide eiramine; (d) tõsised ja süstemaatilised ebaausad kaubandustavad (sh sellised, mis mõjutavad toormaterjalide tarneid), millel on kahjustav mõju ELi tööstusele ning mille kõrvaldamiseks soodustatud riik ei ole midagi ette võtnud. Niisuguste ebaausate kaubandustavade puhul, mis on WTO lepingute alusel keelatud või vaidlustatavad, kohaldatakse käesolevat artiklit, toetudes pädeva WTO organi poolt eelnevalt langetatud vastavasisulisele otsusele; (e) piirkondlike kalastusorganisatsioonide või rahvusvaheliste kokkulepete (mille liige EL on) kalavarude kaitset ja majandamist käsitlevate eesmärkide tõsine ja süstemaatiline rikkumine. 2. Käesolevas määruses sätestatud sooduskordi ei peatata vastavalt lõike 1 punktile d toodete osas, mille suhtes kohaldatakse määruste (EÜ) nr 597/2009[18] või (EÜ) nr 1225/2009[19] kohaseid dumpinguvastaseid või tasakaalustusmeetmeid neid meetmeid põhjendavate asjaolude korral. 3. Kui komisjon leiab, et artikli 1 lõikes 2 osutatud mis tahes sooduskorra alusel antud tariifsete soodustuste ajutine peatamine lõikes 1 esitatud põhjustel on piisavalt põhjendatud, võtab ta kooskõlas artikli 38 lõikes 2 nimetatud nõuandemenetleusega vastu otsuse algatada ajutise peatamise menetlus. Komisjon teavitab sellest otsusest Euroopa Parlamenti ja nõukogu. 4. Komisjon avaldab Euroopa Liidu Teatajas teate ajutise peatamise menetluse algatamise kohta ja teavitab sellest asjaomast soodustatud riiki. Teates: a) esitatakse piisavad põhjused, mille alusel võeti vastu otsus lõikes 3 osutatud ajutise peatamise menetluse algatamise kohta; ning b) kinnitatakse, et komisjon jälgib ja hindab olukorda asjaomases soodustatud riigis kuue kuu jooksul teate avaldamisest. 5. Komisjon tagab asjaomasele soodustatud riigile kõik võimalused koostööks järelevalve ja hindamise ajal. 6. Komisjon hangib mis tahes teavet, mida ta vajalikuks peab, muu hulgas vajaduse korral asjaomaste järelevalveorganite kättesaadavaid hinnanguid, märkusi, otsuseid, soovitusi ja järeldusi. Komisjon hindab järelduste tegemisel kogu asjakohast teavet. 7. Kolme kuu jooksul lõike 4 punktis b osutatud ajavahemiku lõppemisest esitab komisjon asjaomasele soodustatud riigile aruande oma tulemuste ja järelduste kohta. Soodustatud riik võib aruande kohta märkusi esitada. Märkuste esitamise aeg ei ületa ühte kuud. 8. Kuue kuu jooksul lõike 4 punktis b osutatud ajavahemiku lõppemisest teeb komisjon otsuse: a) lõpetada ajutise peatamise menetlus; või b) peatada ajutiselt artikli 1 lõikes 2 osutatud sooduskordade alusel antavad tariifsed soodustused. 9. Kui komisjon leiab, et järeldused ei õigusta ajutist peatamist, otsustab ta kooskõlas artikli 38 lõikes 2 sätestatud nõuandemenetlusega ajutise peatamise menetluse lõpetada. 10. Kui komisjon leiab, et järeldused õigustavad ajutist peatamist lõikes 1 osutatud põhjustel, antakse talle artiklis 36 sätestatud korras volitused vastu võtta delegeeritud õigusakte II, III või IV lisa (vastavalt vajadusele) muutmiseks, et ajutiselt peatada artikli 1 lõike 2 punktis b sätestatud tariifsed soodustused. 11. Kui komisjon teeb otsuse ajutise peatamise kohta, jõustub see otsus kuus kuud pärast selle vastuvõtmist. 12. Kui ajutise peatamise põhjendused kaotavad kehtivuse enne lõikes 10 osutatud otsuse jõustumist, antakse komisjonile volitused otsus artiklis 37 sätestatud kiirmenetluse korras kehtetuks tunnistada. 13. Komisjonile antakse volitused võtta artiklis 36 sätestatud korras vastu delegeeritud õigusakte, et kehtestada kõikide sooduskordade ajutise peatamisega seotud menetlusi, eelkõige tähtaegu, osapoolte õigusi, konfidentsiaalsust ja läbivaatamist käsitlevad eeskirjad. Artikkel 20 Kui komisjon leiab, et artikli 19 lõikes 1 osutatud tariifsete soodustuste ajutise peatamise põhjendused on kehtivuse kaotanud, taaskehtestab ta artikli1 lõikes 2 osutatud sooduskordade alusel antavad tariifsed soodustused. Sel eesmärgil antakse komisjonile artiklis 36 sätestatud korras volitused võtta vastu delegeeritud õigusakte II, III või IV lisa (vastavalt vajadusele) muutmiseks. Artikkel 21 1. Käesolevas määruses sätestatud sooduskorra võib ajutiselt peatada kõigi või teatavate soodustatud riigist pärit toodete suhtes pettuse, eeskirjade eiramise, toodete päritolu ja sellega seotud menetlusi käsitlevate eeskirjade süstemaatilise täitmata- või tagamatajätmise ning artikli 1 lõikes 2 osutatud sooduskorra rakendamiseks ja kontrolliks vajaliku halduskoostöö puudumise puhul. 2. Lõikes 1 nimetatud halduskoostöö eeldab muu hulgas, et soodustatud riik: a) teatab komisjonile ja ajakohastab päritolureeglite rakendamiseks ja nende järgimise kontrolliks vajalikud andmed; b) abistab Euroopa Liitu, teostades liikmesriikide tolliasutuste taotlusel kauba päritolutõendite järelkontrolli, ning teatab tulemused õigeaegselt; c) abistab Euroopa Liitu, võimaldades komisjonil kooskõlastatult ja tihedas koostöös liikmesriikide pädevate asutustega täita kõnealuses riigis ELi haldus- ja uurimiskoostöö ülesandeid, et kontrollida dokumentide autentsust või artikli 1 lõikes 2 osutatud sooduskordade lubamiseks vajalike andmete täpsust; (d) teostab või korraldab asjakohaseid uurimisi päritolureeglite rikkumise tuvastamiseks ja vältimiseks; (e) järgib piirkondlikku kumulatsiooni (määruse (EMÜ) nr 2454/93 tähenduses) käsitlevaid päritolureegleid või tagab nende järgimise, kui kõnealune riik saab neist kasu; (f) abistab Euroopa Liitu selliste toimingute kontrollimisel, kus võib eeldada päritoluga seotud pettust; pettust võib eeldada juhul, kui nende toodete import, millele on käesoleva määruse kohaselt kehtestatud sooduskord, oluliselt ületab soodustatud riigi tavalist eksporditaset. 3. Kui komisjon leiab, et ajutine peatamine lõigetes 1 ja 2 esitatud põhjustel on piisavalt põhjendatud, võtab ta artikli 38 lõikes 4 sätestatud kiirmenetluse korras vastu otsuse artikli 1 lõikes 2 osutatud tariifsed soodustused ajutiselt peatada kõigi või teatatavate soodustatud riigist pärit toodete suhtes. 4. Enne sellise otsuse tegemist avaldab komisjon Euroopa Liidu Teatajas teate, et esineb põhjendatud kahtlusi lõigete 1 ja 2 täitmise osas, mis võib muuta küsitavaks soodustatud riigi õiguse saada käesoleva määruse alusel soodustusi. 5. Komisjon teatab asjaomasele soodustatud riigile igast kooskõlas lõikega 3 tehtud otsusest enne selle jõustumist. 6. Ajutine peatamine ei kesta kauem kui kuus kuud. Selle ajavahemiku lõppedes võtab komisjon artikli 38 lõikes 4 sätestatud kiirmenetluse korras vastu otsuse ajutine peatamine kas lõpetada või selle kestust pikendada. 7. Liikmesriigid edastavad komisjonile kogu asjakohase teabe, mis võib õigustada tariifsete soodustuste ajutist peatamist või peatamisaja pikendamist. VI PEATÜKK Kaitse- ja järelevalvemeetmed I jagu Üldised kaitsemeetmed Artikkel 22 1. Kui artikli 1 lõikes 2 osutatud mis tahes sooduskorra alusel soodustatud riigist pärit toodet imporditakse kogustes ja/või hindadega, mis põhjustavad või ähvardavad põhjustada tõsiseid raskusi samasuguste või otseselt konkureerivate toodete tootjatele Euroopa Liidus, võidakse kõnealuse toote suhtes taaskehtestada tavapärased ühise tollitariifistiku maksumäärad kooskõlas järgmiste sätetega. 2. Käesolevas peatükis tähendab mõiste „samasugune toode” toodet, mis on vaatlusaluse tootega identne, see tähendab täiesti sarnane, või sellise toote puudumisel muud toodet, mis ei ole vaatlusaluse tootega küll täiesti sarnane, kuid on omadustelt väga sarnane. 3. Käesolevas peatükis tähendab mõiste „huvitatud isikud” isikuid, kes on seotud lõikes 1 nimetatud importtoote ning samasuguse või otseselt konkureeriva toote tootmise, levitamise ja/või müügiga. 4. Komisjonile antakse volitused võtta artiklis 36 sätestatud korras vastu delegeeritud õigusakte, et kehtestada üldiste kaitsemeetmete vastuvõtmisega seotud menetlust, eelkõige tähtaegu, osapoolte õigusi, konfidentsiaalsust, avalikustamist, kontrollkäike ja läbivaatamist käsitlevad eeskirjad. Artikkel 23 Raskused loetakse tõsiseks juhul, kui Euroopa Liidu tootjate majanduslik ja/või rahaline olukord halveneb. Olukorra halvenemise väljaselgitamisel võtab komisjon muu hulgas arvesse järgmisi Euroopa Liidu tootjatega seotud asjaolusid, kui sellekohane teave on kättesaadav: i) turuosa; ii) toodang; iii) varud; iv) tootmisvõimsus; v) pankrotid; vi) tulusus; vii) tootmisvõimsuse rakendamine; viii) tööhõive; ix) import; x) hinnad. Artikkel 24 1. Komisjon uurib, kas tavapärased ühise tollitariifistiku maksumäärad tuleks taaskehtestada, kui artikli 22 lõikes 1 sätestatud tingimuste täitmise kohta on piisavalt esmapilgul usutavaid tõendeid. 2. Uurimine algatatakse liikmesriigi, mis tahes juriidilise isiku, ELi tootjate huve esindava mis tahes ühenduse, millel ei ole juriidilise isiku staatust, taotlusel või komisjoni enda initsiatiivil, kui komisjon leiab, et uurimise algatamiseks on olemas piisavad, artiklis 23 osutatud teguritel põhinevad esmapilgul usutavad tõendid. Uurimise algatamise taotlus sisaldab tõendeid selle kohta, et artikli 22 lõikes 1 nimetatud tingimused kaitsemeetmete kasutuselevõtmiseks on täidetud. Taotlus esitatakse komisjonile. Komisjon uurib võimalikult põhjalikult taotluses esitatud tõendite täpsust ja adekvaatsust, et kindlaks määrata, kas uurimise algatamiseks on piisavalt esmapilgul usutavaid tõendeid. 3. Kui selgub, et menetluse algatamiseks on piisavalt esmapilgul usutavaid tõendeid, avaldab komisjon Euroopa Liidu Teatajas sellekohase teate. Menetlus algatatakse ühe kuu jooksul lõike 2 kohase taotluse saamisest. Kui uurimine algatatakse, esitatakse teates kõik vajalikud üksikasjad menetluse ja tähtaegade, sh Euroopa Komisjoni kaubanduse peadirektoraadi ärakuulamise eest vastutava ametniku poole pöördumise kohta. 4. Uurimine, sh artiklites 25, 26 ja 27 osutatud menetlustoimingud, viiakse lõpule 12 kuu jooksul selle algatamisest. Artikkel 25 Nõuetekohaselt põhjendatud kiireloomulistel juhtudel, kus Euroopa Liidu tootjate majandusliku ja/või finantsolukorra halvenemist oleks raske heastada, antakse komisjonile volitused võtta artikli 38 lõikes 4 sätestatud kiirmenetluse korras vastu viivitamatult kohaldatavad rakendusaktid, millega taaskehtestatakse ühise tollitariifistiku tavapärased maksumäärad kuni 12 kuuks. Artikkel 26 Kui faktide põhjal on lõplikult kindlaks tehtud, et artikli 22 lõikes 1 sätestatud tingimused on täidetud, võtab komisjon artikli 38 lõikes 3 sätestatud kontrollimenetluse korras vastu rakendusakti, millega taaskehtestatakse ühise tollitariifistiku maksumäärad. See otsus jõustub ühe kuu jooksul pärast selle avaldamist Euroopa Liidu Teatajas. Artikkel 27 Kui faktide põhjal on lõplikult kindlaks tehtud, et artikli 22 lõikes 1 sätestatud tingimused ei ole täidetud, võtab komisjon artikli 38 lõikes 3 sätestatud kontrollimenetluse korras vastu otsuse uurimise ja menetluse lõpetamise kohta. See otsus avaldatakse Euroopa Liidu Teatajas. Uurimine loetakse lõpetatuks, kui otsust ei avaldata artikli 24 lõikes 4 osutatud tähtaja jooksul ning mis tahes kiireloomulised ennetusmeetmed kaotavad automaatselt kehtivuse. Artikkel 28 Tollimaksud taaskehtestatakse ajavahemikuks, mis on vajalik Euroopa Liidu tootjate majandusliku ja/või finantsolukorra halvenemise heastamiseks või nii kauaks, kui sellise halvenemise oht püsib. Tollimaksude taaskehtestamise aeg ei ületa kolme aastat, v.a juhul, kui seda nõuetekohaselt põhjendatud asjaoludel pikendatakse. II jagu Kaitsemeetmed tekstiili-, põllumajandus- ja kalandussektoris Artikkel 29 1. Ilma et see piiraks käesoleva peatüki I jao kohaldamist, kaotab komisjon oma algatusel ning artikli 38 lõikes 2 sätestatud nõuandemenetluse korras iga aasta 1. jaanuaril GSP 11 b jaotise toodete ning kombineeritud nomenklatuuri koodide 22071000, 22072000, 29091910, 38140090, 38200000, ja 38249097 alla kuuluvate toodete suhtes kehtestatud tariifsed soodustused, millele on osutatud artiklites 7 ja 13, kui need tooted (loetletud vastavalt V või IX lisas) on pärit soodustatud riigist ja nende koguimport: a) kasvab mahult vähemalt 15 % eelmise aastaga võrreldes või b) ületab I lisas loetletud kõikidest riikidest ja kõikidelt territooriumidelt pärit GSP 11 b jaotise toodete puhul mis tahes kaheteistkümne kuu pikkuse ajavahemiku jooksul IV lisa punktis 2 nimetatud osa Euroopa Liitu saabuvate GSP 11 b jaotise toodete impordi väärtusest. 2. Lõiget 1 ei kohaldata EBA erikorra raames soodustatud ega riikide suhtes, kelle V või IX lisas (vastavalt vajadusele) loetletud toodete impordi osa Euroopa Liitu ei ületa 8 %. 3. Tariifsete soodustuste kaotamine jõustub kaks kuud pärast komisjoni otsuse avaldamist Euroopa Liidu Teatajas. Artikkel 30 Ilma et see piiraks käesoleva peatüki I jao kohaldamist, peatab komisjon juhul, kui Euroopa Liidu toimimise lepingu I lisaga hõlmatud toodete import põhjustab või ähvardab põhjustada tõsiseid häireid Euroopa Liidu turgudel (eriti ühes või mitmes äärepoolseimas piirkonnas) või nende turgude reguleerimismehhanismides, omal algatusel või liikmesriigi taotlusel pärast põllumajanduse või kalanduse ühist turukorraldust käsitleva asjaomase komiteega konsulteerimist, sooduskorra kohaldamise asjaomaste toodete suhtes kooskõlas artikli 38 lõikes 3 sätestatud kontrollimenetlusega. Artikkel 31 Komisjon teatab asjaomasele soodustatud riigile niipea kui võimalik igast kooskõlas artikliga 29 või 30 tehtud otsusest selle jõustumist. III jagu Järelevalvemeetmed põllumajandus- ja kalandussektoris Artikkel 32 1. Ilma et see piiraks käesoleva peatüki I jao kohaldamist, võidakse soodustatud riikidest pärit ning määrusega (EMÜ) nr 2658/87 kehtestatud ühtse tollitariifistiku gruppidesse 1–24 kuuluvate toodete suhtes kehtestada eriline järelevalvemehhanism, et vältida häireid Euroopa Liidu turul. Komisjon võtab artikli 38 lõikes 3 sätestatud kontrollimenetluse korras omal algatusel või liikmesriigi taotlusel pärast põllumajanduse või kalanduse ühist turukorraldust käsitleva asjaomase komiteega konsulteerimist vastu otsuse nimetatud erilise järelevalvemehhanismi kehtestamise kohta ning määrab tooted, mille suhtes seda järelevalvemehhanismi kohaldatakse. 2. Kui käesoleva peatüki I jao sätteid kohaldatakse soodustatud riikidest pärit ning määrusega (EMÜ) nr 2658/87 kehtestatud ühtse tollitariifistiku gruppidesse 1–24 kuuluvate toodete suhtes, lüheneb artikli 24 lõikes 4 sätestatud ajavahemik kahe kuuni järgmistel juhtudel: a) kui soodustatud riik ei vasta päritolureeglitele või keeldub artiklis 21 nõutud halduskoostööst; või b) kui määrusega (EMÜ) nr 2658/87 kehtestatud ühtse tollitariifistiku gruppidesse 1–24 kuuluvate toodete import käesoleva määruse kohaste sooduskordade raames ületab oluliselt asjaomase soodustatud riigi tavalist eksporditaset. VII PEATÜKK Üldsätted Artikkel 33 1. Tariifsete soodustuste saamiseks peavad tooted, millele tariifseid soodustusi taotletakse, olema pärit soodustatud riigist. 2. Eeskirjad päritolustaatusega toodete mõiste määratluse ning sellega seotud menetluste ja halduskoostöö meetodite kohta artikli 1 lõikes 2 osutatud sooduskordade kohaldamiseks on sätestatud määruses (EMÜ) nr 2454/93. Artikkel 34 1. Kui käesoleva määruse kohaselt vähendatud väärtuseline tollimaks üksiku impordideklaratsiooni kohta on kuni 1 %, peatatakse selline tollimaks täielikult. 2. Kui käesoleva määruse sätete kohaselt vähendatud koguseline tollimaks üksiku impordideklaratsiooni kohta on kuni 2 eurot iga üksiku eurodes arvutatud määra kohta, peatatakse selline tollimaks täielikult. 3. Kui lõigetest 1 ja 2 ei tulene teisiti, ümardatakse kooskõlas käesoleva määrusega arvutatud soodustollimaksu lõppmäär esimese kümnendkohani. Artikkel 35 1. Käesoleva määruse kohaldamisel kasutatakse statistilise allikana Eurostati väliskaubandusstatistikat. 2. Liikmesriigid saadavad kuue nädala jooksul pärast iga kvartali lõppu Eurostatile oma statistilised andmed toodete kohta, mille suhtes on tariifsete soodustuste alusel lubatud kohaldada asjakohase kvartali jooksul vaba ringluse tolliprotseduuri vastavalt nõukogu määrusele (EÜ) nr 471/2009[20]. Kõnealused andmed, milles osutatakse kombineeritud nomenklatuuri koodidele, ja vajaduse korral ka TARICi koodidele, näitavad päritoluriikide kaupa väärtusi, koguseid ja muid täiendavaid ühikuid, mida nõutakse vastavalt selle määruse määratlustele. 3. Liikmesriigid edastavad kooskõlas määruse (EMÜ) nr 2454/93 artikliga 308d komisjoni taotluse korral talle üksikasjalikud andmed tariifsete soodustuste alusel viimaste kuude jooksul vabasse ringlusse lubatud toodete koguste ja väärtuse kohta. Need andmed sisaldavad lõikes 4 osutatud tooteid. 4. Komisjon jälgib tihedas koostöös liikmesriikidega kombineeritud nomenklatuuri koodide 0603, 08030019, 1006, 160414, 16041931, 16041939, 16042070, 1701, 1704, 18061030, 18061090, 200290, 210320, 21069059, 21069098, 6403, 22071000, 22072000, 29091910, 38140090, 38200000 ja 38249097 alla kuuluvate toodete importi, et teha kindlaks, kas artiklites 22, 29 ja 30 nimetatud tingimused on täidetud. 5. Liikmesriigid edastavad komisjonile iga kuu ning mitte hiljem kui kolme kuu möödumisel kõnealusest lubamisest üksikasjalikud andmed tariifsete soodustuste alusel vabasse ringlusse lubatud toodete koguste ja väärtuse kohta. Artikkel 36 1. Komisjonile antakse volitused võtta vastu delegeeritud õigusakte käesolevas artiklis sätestatud tingimuste alusel. 2. Artiklites 3, 5, 6, 8, 9, 10, 11, 15, 16, 17, 19, 20 ja 22 osutatud volitused delegeeritakse määramata ajaks alates käesoleva määruse jõustumise kuupäevast. 3. Euroopa Parlament ja nõukogu võivad lõikes 2 ettenähtud volituse igal ajal tagasi võtta. Tagasivõtmise otsusega lõpetatakse otsuses nimetatud volituste delegeerimine. Otsus jõustub järgmisel päeval pärast selle avaldamist Euroopa Liidu Teatajas või otsuses kindlaksmääratud hilisemal kuupäeval. See ei mõjuta juba jõustunud delegeeritud õigusaktide kehtivust. 4. Delegeeritud õigusakt, mis on vastu võetud kooskõlas lõikega 2, jõustub ainult juhul, kui Euroopa Parlament ega nõukogu ei ole esitanud vastuväiteid kahe kuu jooksul pärast kõnealusest õigusaktist teatamist Euroopa Parlamendile ja nõukogule või kui Euroopa Parlament ja nõukogu on mõlemad enne nimetatud ajavahemiku lõppemist komisjonile teatanud, et nad ei kavatse vastuväiteid esitada. Kõnealust ajavahemikku võib Euroopa Parlamendi või nõukogu taotluse korral kahe kuu võrra pikendada. Artikkel 37 1. Käesoleva artikli alusel vastu võetud delegeeritud õigusaktid jõustuvad viivitamata ja neid kohaldatakse seni, kuni nende suhtes ei esitata lõike 2 kohaselt vastuväiteid. Kui käesoleva artikli alusel vastu võetud delegeeritud õigusakt Euroopa Parlamendile ja nõukogule teatavaks tehakse, esitatakse põhjendused kiirmenetluse kasutamise kohta. 2. Euroopa Parlament ja nõukogu võivad esitada vastuväiteid delegeeritud õigusakti suhtes kooskõlas artikli 36 lõikes 4 osutatud menetlusega. Sellisel juhul tunnistab komisjon õigusakti kehtetuks kohe, kui talle on teatatud Euroopa Parlamendi ja nõukogu otsusest esitada vastuväiteid. Artikkel 38 1. Komisjoni abistab üldiste tariifsete soodustuste komitee. See komitee on komitee 16. veebruari 2011. aasta määruse (EL) nr 182/2011 tähenduses. Komitee võib uurida kõiki käesoleva määruse kohaldamisega seotud küsimusi, mille komisjon on tõstatanud või mida liikmesriik on taotlenud. 2. Käesolevale lõikele viitamisel kohaldatakse määruse (EL) nr 182/2011 artiklit 4. 3. Käesolevale lõikele viitamisel kohaldatakse määruse (EL) nr 182/2011 artiklit 5. 4. Käesolevale lõikele viitamisel kohaldatakse määruse (EL) nr 182/2011 artiklit 8 koostoimes nimetatud määruse artikliga 5. Artikkel 39 Komisjon esitab iga kahe aasta järel Euroopa Parlamendile ja nõukogule aruande sooduskorra mõju kohta, mis hõlmab kahte viimast aastat ning milles käsitletakse kõiki artikli 1 lõikes 2 osutatud sooduskordasid. Artikkel 40 Viiteid määrusele (EÜ) nr 732/2008 loetakse viidetena käesoleva määruse vastavatele sätetele. LÕPPSÄTTED Artikkel 41 1. Kõik nõukogu määruse (EÜ) nr 732/2008 alusel algatatud uurimised ja ajutise peatamise menetlused algatatakse käesoleva määruse sätete kohaselt automaatselt uuesti, v.a määruse (EÜ) nr 732/2008 kohase säästva arengu ja hea valitsemistava edendamiseks kohaldatava stimuleeriva erikorra alusel soodustatud riigi suhtes algatatud menetlused, kui uurimine käsitleb üksnes säästva arengu ja hea valitsemistava edendamiseks kohaldatava stimuleeriva erikorra alusel saadavaid soodustusi. Kõnealune uurimine algatatakse siiski automaatselt uuesti, kui sama soodustatud riik taotleb käesoleva määruse kohase stimuleeriva erikorra kohaldamist ühe aasta jooksul alates määruse kohaldamisest. 2. Nõukogu määruse (EÜ) nr 732/2008 alusel algatatud ja lõpetamata uurimise käigus saadud teavet võetakse arvesse iga uuesti algatatud uurimise puhul. Artikkel 42 1. Käesolev määrus jõustub kahekümnendal päeval pärast selle avaldamist Euroopa Liidu Teatajas. 2. Artikli 1 lõikes 2 nimetatud tariifseid soodustusi kohaldatakse alates kuue kuu möödumisest käesoleva määruse jõustumisest ning mitte hiljem kui alates 1. jaanuarist 2014. 3. Nõukogu määrus (EÜ) nr 732/2008 tunnistatakse kehtetuks alates käesolevas määruses ettenähtud soodustuste kohaldamise kuupäevast. 4. Komisjon esitab aruande käesoleva määruse toimimise kohta viis aastat pärast selle jõustumist. Kõnealusele määrusele võib olla lisatud seadusandlik ettepanek. Käesolev määrus on tervikuna siduv ja vahetult kohaldatav kõigis liikmesriikides. Brüssel, Euroopa Parlamendi nimel Nõukogu nimel president eesistuja I LISA (Lisas esitatud riikide loetelu on soovituslik, see koostati kohaldades artiklit 3 siis, kui käesolev määruse ettepanek esitati nõukogule ja parlamendile. Riikide lõplik loetelu koostatakse artikli 3 kohaselt üks aasta enne käesoleva määruse kohaldama hakkamist.) Artiklis 3 viidatud loetelu abikõlblikest riikidest, kes saavad soodustusi Euroopa Liidu üldiste tariifsete soodustuste kava raames A veerg: || tähestikuline kood vastavalt ühenduse väliskaubandusstatistikas kasutatavale riikide ja territooriumide nomenklatuuri koodile B veerg: || riigi nimi || || || A || B || AE || Araabia Ühendemiraadid || AF || Afganistan || AG || Antigua ja Barbuda, || AL || Albaania || AM || Armeenia || AO || Angola || AR || Argentina || AZ || Aserbaidžaan || BA || Bosnia ja Hertsegoviina || BB || Barbados || BD || Bangladesh || BF || Burkina Faso || BH || Bahrein || BI || Burundi || BJ || Benin || BN || Brunei Darussalam || BO || Boliivia || BR || Brasiilia || BS || Bahama || BT || Bhutan || BW || Botswana || BY || Valgevene || BZ || Belize || CD || Kongo Demokraatlik Vabariik || CF || Kesk-Aafrika Vabariik || CG || Kongo || CI || Elevandiluurannik || CK || Cooki saared || CM || Kamerun || CN || Hiina Rahvavabariik || CO || Kolumbia || CR || Costa Rica || CU || Kuuba || CV || Cabo Verde || DJ || Djibouti || DM || Dominica || DO || Dominikaani Vabariik || DZ || Alžeeria || EC || Ecuador || EG || Egiptus || ER || Eritrea || ET || Etioopia || FJ || Fidži || FM || Mikroneesia Liiduriigid || GA || Gabon || GD || Grenada || GE || Gruusia || GH || Ghana || GM || Gambia || GN || Guinea || GQ || Ekvatoriaal-Guinea || GT || Guatemala || GW || Guinea-Bissau || GY || Guyana || HK || Hongkong || HN || Honduras || HR || Horvaatia || HT || Haiti || ID || Indoneesia || IN || India || IQ || Iraak || IR || Iraan || JM || Jamaica || JO || Jordaania || KE || Keenia || KG || Kirgiisi Vabariik || KH || Kambodža || KI || Kiribati || KM || Komoorid || KN || Saint Kitts ja Nevis || KW || Kuveit || KZ || Kasahstan || LA || Laose Demokraatlik Rahvavabariik || LB || Liibanon || LC || Saint Lucia || LK || Sri Lanka || LR || Libeeria || LS || Lesotho || LY || Suur Liibüa Araabia Sotsialistlik Rahvadžamahirija || MA || Maroko || MD || Moldova Vabariik || ME || Montenegro || MG || Madagaskar || MH || Marshalli Saared || MK || Endine Jugoslaavia Makedoonia Vabariik || ML || Mali || MM || Birma || MN || Mongoolia || MO || Aomen || MR || Mauritaania || MU || Mauritius || MV || Maldiivid || MW || Malawi || MX || Mehhiko || MY || Malaisia || MZ || Mosambiik || NA || Namiibia || NE || Niger || NG || Nigeeria || NI || Nicaragua || NP || Nepal || NR || Nauru || NU || Niue || OM || Omaan || PA || Panama || PE || Peruu || PG || Paapua Uus-Guinea || PH || Filipiinid || PK || Pakistan || PW || Belau || PY || Paraguay || QA || Katar || RU || Venemaa Föderatsioon || RW || Rwanda || SA || Saudi Araabia || SB || Saalomoni Saared || SC || Seišellid || SD || Sudaan || SL || Sierra Leone || SN || Senegal || SO || Somaalia || SR || Suriname || ST || São Tomé ja Príncipe || SV || El Salvador || SY || Süüria Araabia Vabariik || SZ || Svaasimaa || TD || Tšaad || TG || Togo || TH || Tai || TJ || Tadžikistan || TL || Ida-Timor || TM || Türkmenistan || TN || Tuneesia || TO || Tonga || TT || Trinidad ja Tobago || TV || Tuvalu || TZ || Tansaania || UA || Ukraina || UG || Uganda || UY || Uruguay || UZ || Usbekistan || VC || Saint Vincent ja Grenadiinid || VE || Venezuela || VN || Vietnam || VU || Vanuatu || WS || Samoa || XK || Kosovo[21] || XS || Serbia || YE || Jeemen || ZA || Lõuna-Aafrika || ZM || Sambia || ZW || Zimbabwe || Riigid, kust pärit toodete puhul kava kas kõigi või teatavate toodete osas ajutiselt ei kohaldata, kuid kes on loetletud artiklis 3 viidatud loetelus abikõlblikest riikidest, kes saavad soodustusi Euroopa Liidu üldiste tariifsete soodustuste kava raames BY || Valgevene MM || Birma II LISA (Lisas esitatud riikide loetelu on soovituslik, see koostati kohaldades artiklit 4 siis, kui käesolev määruse ettepanek esitati nõukogule ja parlamendile. Riikide lõplik loetelu koostatakse artikli 5 kohaselt üks aasta enne käesoleva määruse kohaldama hakkamist.) Artikli 1 lõike 2 punktis a viidatud üldise korra raames soodustatavad riigid[22] || A veerg: || tähestikuline kood vastavalt ühenduse väliskaubandusstatistikas kasutatavale riikide ja territooriumide nomenklatuuri koodile || B veerg: || riigi nimi || || A || B || AF || Afganistan || AM || Armeenia || AO || Angola || AZ || Aserbaidžaan || BD || Bangladesh || BF || Burkina Faso || BI || Burundi || BJ || Benin || BO || Boliivia || BT || Bhutan || CD || Kongo Demokraatlik Vabariik || CF || Kesk-Aafrika Vabariik || CG || Kongo || CN || Hiina Rahvavabariik || CO || Kolumbia || CV || Cabo Verde || DJ || Djibouti || EC || Ecuador || ER || Eritrea || ET || Etioopia || FM || Mikroneesia Liiduriigid || GE || Gruusia || GM || Gambia || GN || Guinea || GQ || Ekvatoriaal-Guinea || GT || Guatemala || GW || Guinea-Bissau || HN || Honduras || HT || Haiti || ID || Indoneesia || IN || India || IQ || Iraak || IR || Iraan || KG || Kirgiisi Vabariik || KH || Kambodža || KI || Kiribati || KM || Komoorid || LA || Laose Demokraatlik Rahvavabariik || LK || Sri Lanka || LR || Libeeria || LS || Lesotho || MG || Madagaskar || MH || Marshalli Saared || ML || Mali || MM || Birma || MN || Mongoolia || MR || Mauritaania || MV || Maldiivid || MW || Malawi || MZ || Mosambiik || NE || Niger || NG || Nigeeria || NI || Nicaragua || NP || Nepal || NR || Nauru || PE || Peruu || PH || Filipiinid || PK || Pakistan || PY || Paraguay || RW || Rwanda || SB || Saalomoni Saared || SD || Sudaan || SL || Sierra Leone || SN || Senegal || SO || Somaalia || ST || São Tomé ja Príncipe || SV || El Salvador || SY || Süüria Araabia Vabariik || TD || Tšaad || TG || Togo || TH || Tai || TJ || Tadžikistan || TL || Timor-Leste || TM || Türkmenistan || TO || Tonga || TV || Tuvalu || TZ || Tansaania || UA || Ukraina || UG || Uganda || UZ || Usbekistan || VN || Vietnam || VU || Vanuatu || WS || Samoa || YE || Jeemen || ZM || Sambia || Artikli 1 lõike 2 punktis a viidatud üldise korra raames soodustatavad riigid,[23] kust pärit toodete puhul seda korda kas kõigi või teatavate toodete osas ajutiselt ei kohaldata MM || Birma III LISA (Käesolevas lisas esitatav riikide loetelu koostatakse pärast vastava taotluse esitamist artikli 10 kohaselt.) Artikli 1 lõike 2 punktis b viidatud säästva arengu ja hea valitsemistava edendamiseks kohaldatava stimuleeriva erikorra raames soodustavad riigid[24] A veerg: || tähestikuline kood vastavalt ühenduse väliskaubandusstatistikas kasutatavale riikide ja territooriumide nomenklatuuri koodile B veerg: || riigi nimi || || || A || B || || || || || || || || || || || || || || || || Artikli 1 lõike 2 punktis b viidatud SÄÄSTVA ARENGU JA HEA VALITSEMISTAVA EDENDAMISEKS KOHALDATAVA STIMULEERIVA ERIKORRA raames soodustatavad riigid,[25] kust pärit toodete puhul seda korda kas kõigi või teatavate toodete osas ajutiselt ei kohaldata || IV LISA (Lisas esitatud riikide loetelu on soovituslik, see koostati kohaldades artiklit 17 siis, kui käesolev määruse ettepanek esitati nõukogule ja parlamendile. Riikide lõplik loetelu koostatakse artikli 17 lõike 2 kohaselt üks aasta enne käesoleva määruse kohaldama hakkamist.) Artikli 1 lõike 2 punktis c viidatud vähimarenenud riikide suhtes kohaldatava erikorra raames soodustavad riigid[26] A veerg: || tähestikuline kood vastavalt ühenduse väliskaubandusstatistikas kasutatavale riikide ja territooriumide nomenklatuuri koodile B veerg: || riigi nimi || || || A || B || || || AF || Afganistan || || || AO || Angola || || || BD || Bangladesh || || || BF || Burkina Faso || || || BI || Burundi || || || BJ || Benin || || || BT || Bhutan || || || CD || Kongo Demokraatlik Vabariik || || || CF || Kesk-Aafrika Vabariik || || || CV || Cabo Verde Vabariik || || || DJ || Djibouti || || || ER || Eritrea || || || ET || Etioopia || || || GM || Gambia || || || GN || Guinea || || || GQ || Ekvatoriaal-Guinea || || || GW || Guinea-Bissau || || || HT || Haiti || || || KH || Kambodža || || || KI || Kiribati || || || KM || Komoori saared || || || LA || Laose Rahvavabariik || || || LR || Libeeria || || || LS || Lesotho || || || MG || Madagaskar || || || ML || Mali || || || MM || Birma || || || MR || Mauritaania || || || MV || Maldiivid || || || MW || Malawi || || || MZ || Mosambiik || || || NE || Niger || || || NP || Nepal || || || RW || Rwanda || || || SB || Saalomoni Saared || || || SD || Sudaan || || || SL || Sierra Leone || || || SN || Senegal || || || SO || Somaalia || || || ST || São Tomé ja Príncipe || || || TD || Tšaad || || || TG || Togo || || || TL || Timor-Leste || || || TV || Tuvalu || || || TZ || Tansaania Vabariik || || || UG || Uganda || || || VU || Vanuatu || || || WS || Samoa || || || YE || Jeemen || || || ZM || Sambia || || || Artikli 1 lõike 2 punktis c VIIDATUD VÄHIMARENENUD RIIKIDE SUHTES KOHALDATAVA ERIKORRA raames soodustatavad riigid,[27] kust pärit toodete puhul seda korda kas kõigi või teatavate toodete osas ajutiselt ei kohaldata MM || Birma V LISA Artikli 1 lõike 2 punktis a viidatud üldise korraga hõlmatud toodete loetelu Olenemata kaupade kombineeritud nomenklatuuri tõlgendamise eeskirjadest tuleb toodete kirjeldust pidada soovituslikuks ning tariifsed soodustused määratakse kindlaks CN-koodidega. Kui näidatakse CN-koode, millel on prefiks ex, määratakse tariifsed soodustused kindlaks CN-koodi ja kirjelduse põhjal. Tärniga märgistatud CN-koodiga tooted kantakse loetellu vastavates ühenduse sätetes ette nähtud tingimuste kohaselt. Veerus „Jaotis” on loetletud GSP jaotised (artikkel 2 punkt g). Veerus „Grupp” on loetletud CN grupid, mida GSP jaotis sisaldab (artikkel 2 punkt h). Veerus „Tundlik/mittetundlik” osutatakse neile toodetele, mis on hõlmatud üldise korra raames (artikkel 6). Kõnealuseid tooteid tähistatakse loetelus lühendiga NS (mittetundlikud tooted artikli 7 lõike 1 tähenduses) või S (tundlikud tooted artikli 7 lõike 2 tähenduses). Lihtsustamise huvides on tooted jaotatud rühmadesse. Neisse võivad kuuluda tooted, mille puhul ühise tollitariifistiku maksumäärad ei kehti või on peatatud. Jaotis || Grupp || CN-kood || Kirjeldus || Tundlik/mittetundlik || S-1a || 01 || 0101 10 90 || Elusad tõupuhtad aretuseeslid ja muud || S || 0101 90 19 || Elushobused, v.a tõupuhtad aretusloomad, v.a tapaloomad || S || 0101 90 30 || Eluseeslid, v.a tõupuhtad aretusloomad || S || 0101 90 90 || Elusmuulad ja -hobueeslid || S || 0104 20 10 * || Elusad tõupuhtad aretuskitsed || S || 0106 19 10 || Elusad koduküülikud || S || 0106 39 10 || Elustuvid || S || 02 || 0205 00 || Hobuse-, eesli-, muula- või hobueesliliha, värske, jahutatud või külmutatud || S || 0206 80 91 || Hobuse, eesli, muula või hobueesli söödav rups, värske või jahutatud, v.a farmaatsiatoodete tooraineks || S || 0206 90 91 || Hobuse, eesli, muula või hobueesli söödav rups, külmutatud, v.a farmaatsiatoodete tooraineks || S || 0207 14 91 || Kana- ja kukemaks (liigist Gallus domesticus), külmutatud || S || 0207 27 91 || Külmutatud kalkunimaks || S || 0207 36 89 || Pardi-, hane- või pärlkanamaks, külmutatud, v.a rasvane pardi- või hanemaks || S || 0208 90 70 || Konnakoivad || NS || 0210 99 10 || Hobuseliha, soolatud, soolvees või kuivatatud || S || 0210 99 59 || Veise rups, v.a paks vaheliha ja õhuke vaheliha, soolatud, soolvees, kuivatatud või suitsutatud || S || 0210 99 60 || Lamba ja kitse rups, soolatud, soolvees, kuivatatud või suitsutatud || S || 0210 99 80 || Rups, soolatud, soolvees, kuivatatud või suitsutatud, v.a linnumaks ja kodusea, veise, lamba või kitse rups || S || 04 || 0403 10 51 || Jogurt, lõhna- või maitseainetega või puuvilja-, pähkli- või kakaolisandiga || S || 0403 10 53 || 0403 10 59 || 0403 10 91 || 0403 10 93 || 0403 10 99 || 0403 90 71 || Petipiim, kalgendatud piim ja koor; keefir ja muu fermenteeritud või hapendatud piim ja koor, lõhna- või maitseainetega või puuvilja-, pähkli- või kakaolisandiga || S || 0403 90 73 || 0403 90 79 || 0403 90 91 || 0403 90 93 || 0403 90 99 || 0405 20 10 || Piimarasvavõided, rasvasisaldus vähemalt 39 %, kuid mitte üle 75 % massist || S || 0405 20 30 || 0407 00 90 || Koorega linnumunad, värsked, konserveeritud või kuumtöödeldud, v.a kodulindude munad || S || 0410 00 00 || Mujal nimetamata loomse päritoluga toiduained || S || 05 || 0511 99 39 || Looduslikud loomsed käsnad, välja arvatud töötlemata || S || S-1b || 03 || ex grupp 3 || Kalad ja vähid, limused ja muud veeselgrootud, v.a alamrubriigi 0301 10 90 tooted || S || 0301 10 90 || Elusad dekoratiivsed merekalad || NS || S-2a || 06 || ex grupp 6 || Eluspuud ja muud taimed; taimesibulad, -juured jms; lõikelilled ja dekoratiivne taimmaterjal, v.a alamrubriigi 0604 91 40 tooted || S || 0604 91 40 || Värsked okaspuuoksad || NS || S-2b || 07 || 0701 || Kartul, värsked või jahutatud || S || 0703 10 || Sibul ja šalott, värske või jahutatud || S || 0703 90 00 || Porrulauk jm sibulköögiviljad, värsked või jahutatud || S || 0704 || Kapsas, lillkapsas, nuikapsas, lehtkapsas ja muu söödav kapsas perekonnast Brassica, värske või jahutatud || S || 0705 || Aedsalat (Lactuca sativa) ja sigur (Cichorium spp.), värske või jahutatud || S || 0706 || Porgand, naeris, söögipeet, aed-piimjuur, juurseller, redis jms söödav juurvili, värske või jahutatud || S || ex 0707 00 05 || Kurk, värske või jahutatud, 16. mai – 31. oktoober || S || 0708 || Kaunviljad, poetatud või poetamata, värsked või jahutatud || S || 0709 20 00 || Spargel, värske või jahutatud || S || 0709 30 00 || Baklažaan, värske või jahutatud || S || 0709 40 00 || Seller, välja arvatud juurseller, värske või jahutatud || S || 0709 51 00 ex 0709 59 || Seened, värsked või jahutatud, v.a alamrubriigi 0709 59 50 tooted || S || 0709 60 10 || Paprika, värske või jahutatud || S || 0709 60 99 || Perekonna Capsicum või Pimenta viljad, värsked või jahutatud, v.a paprika, v.a kapsaitsiini või õlivaikvärvide tootmiseks, v.a eeterlike õlide või resinoidide tööstuslikuks tootmiseks || S || 0709 70 00 || Spinat, uusmeremaa spinat ja aedspinat, värske või jahutatud || S || 0709 90 10 || Salatid, v.a aedsalat (Lactuca sativa) ja sigur (Cichorium spp.), värsked või jahutatud || S || 0709 90 20 || Lehtpeet ehk mangold ja hispaania artišokid, värsked või jahutatud || S || 0709 90 31* || Oliivid, värsked või jahutatud, muuks kasutuseks peale õli tootmise || S || 0709 90 40 || Kapparid, värsked või jahutatud || S || 0709 90 50 || Apteegitill, värske või jahutatud || S || 0709 90 70 || Kabatšokid, värsked või jahutatud || S || ex 0709 90 80 || Artišokid, värsked või jahutatud, 1. juuli – 31. oktoober || S || 0709 90 90 || Muu köögivili, värske või jahutatud || S || ex 0710 || Külmutatud köögivili (toores või eelnevalt aurutatud või keedetud), v.a alamrubriigi 0710 80 85 tooted || S || ex 0711 || Lühiajaliseks säilitamiseks konserveeritud köögivili (nt gaasilise vääveldioksiidiga, soolvees, väävlishapus vees või muus konserveerivas lahuses), kuid kohe tarbimiseks kõlbmatud, v.a alamrubriigi 0711 20 90 tooted || S || ex 0712 || Kuivatatud köögivili (tervelt, tükeldatult, viilutatult, purustatult või pulbrina), muul viisil töötlemata, v.a oliivid ja alamrubriigi 0712 90 19 tooted || S || 0713 || Kuivatatud kaunviljad (poetatud, kooritud või koorimata, tükeldatud või tükeldamata) || S || 0714 20 10 * || Bataadid, värsked, terved, mõeldud inimtoiduks || NS || 0714 20 90 || Bataadid, värsked, jahutatud, külmutatud või kuivatatud, tükeldatud või tükeldamata või graanulitena, v.a värsked ja terved ja inimtoiduks mõeldud || S || 0714 90 90 || Maapirn jms suure inuliinisisaldusega juured ja mugulad, värsked, jahutatud, külmutatud või kuivatatud, tükeldatud või tükeldamata või graanulitena; saagopalmi säsi || NS || 08 || 0802 11 90 || Mandlid, värsked või kuivatatud, kooritud või koorimata, v.a mõrumandlid || S || 0802 12 90 || 0802 21 00 || Sarapuupähklid (Corylus spp.), värsked või kuivatatud, kooritud või koorimata || S || 0802 22 00 || 0802 31 00 || Kreeka pähklid, värsked või kuivatatud, kooritud või koorimata || S || 0802 32 00 || 0802 40 00 || Kastanid (Castanea spp.), värsked või kuivatatud, lüditud või lüdimata, kooritud või koorimata || S || 0802 50 00 || Pistaatsiapähklid, värsked või kuivatatud, lüditud või lüdimata, kooritud või koorimata || NS || 0802 60 00 || Makadaamiapähklid, värsked või kuivatatud, lüditud või lüdimata, kooritud või koorimata || NS || 0802 90 50 || Piiniapähklid, värsked või kuivatatud, lüditud või lüdimata, kooritud või koorimata || NS || 0802 90 85 || Muud pähklid, värsked või kuivatatud, lüditud või lüdimata, kooritud või koorimata || NS || 0803 00 11 || Jahubanaanid, värsked || S || 0803 00 90 || Kuivatatud banaanid, k.a jahubanaanid || S || 0804 10 00 || Datlid, värsked või kuivatatud || S || 0804 20 10 || Viigimarjad, värsked või kuivatatud || S || 0804 20 90 || 0804 30 00 || Ananassid, värsked või kuivatatud || S || 0804 40 00 || Avokaadod, värsked või kuivatatud || S || ex 0805 20 || Mandariinid (k.a tangeriinid ja satsumad); klementiinid, vilkingid jms tsitrushübriidid, värsked või kuivatatud, 1. märts – 31. oktoober || S || 0805 40 00 || Greibid, k.a pomelod, värsked või kuivatatud || NS || 0805 50 90 || Laimid (Citrus aurantifolia, Citrus latifolia), värsked või kuivatatud || S || 0805 90 00 || Muud tsitrusviljad, värsked või kuivatatud || S || ex 0806 10 10 || Värsked lauaviinamarjad, 1. jaanuar – 20. juuli ja 21. november – 31. detsember, v.a sordist "Empero" (Vitis vinifera cv.) 1.–31. detsember || S || 0806 10 90 || Muud värsked viinamarjad || S || ex 0806 20 || Kuivatatud viinamarjad, v.a alamrubriigi ex 0806 20 30 tooted kontaktpakendis netomassiga üle 2 kg || S || 0807 11 00 || Melonid (k.a arbuusid), värsked || S || 0807 19 00 || 0808 10 10 || Siidriõunad, värsked, lahtiselt, 16. september – 15. detsember || S || 0808 20 10 || Siidripirnid, värsked, lahtiselt, 1. august – 31. detsember || S || ex 0808 20 50 || Muud pirnid, värsked, 1. mai – 30. juuni || S || 0808 20 90 || Küdooniad, värsked || S || ex 0809 10 00 || Aprikoosid, värsked, 1. jaanuar – 31. mai ja 1. august – 31. detsember || S || 0809 20 05 || Hapukirsid (Prunus cerasus), värsked || S || ex 0809 20 95 || Kirsid, värsked, 1. jaanuar – 20. mai ja 11. august — 31. detsember, v.a hapukirsid (Prunus cerasus) || S || ex 0809 30 || Virsikud, k.a nektariinid, värsked, 1. jaanuar – 10. juuni ja 1. oktoober – 31. detsember || S || ex 0809 40 05 || Ploomid, värsked, 1. jaanuar – 10. juuni ja 1. oktoober – 31. detsember || S || 0809 40 90 || Laukaploomid, värsked || S || ex 0810 10 00 || Maasikad, värsked, 1. jaanuar – 30. aprill ja 1. august – 31. detsember || S || 0810 20 || Vaarikad, põldmurakad, mooruspuumarjad ja logani murakad, värsked || S || 0810 40 30 || Marjad liigist Vaccinium myrtillus, värsked || S || 0810 40 50 || Marjad liikidest Vaccinium macrocarpon ja Vaccinium corymbosum, värsked || S || 0810 40 90 || Muud marjad perekonnast Vaccinium, värsked || S || 0810 50 00 || Kiivid, värsked || S || 0810 60 00 || Durianid, värsked || S || 0810 90 50 || Mustad, valged ja punased sõstrad ning karusmarjad, värsked || S || 0810 90 60 || 0810 90 70 || 0810 90 95 || Muud puuviljad ja marjad, värsked || S || ex 0811 || Külmutatud puuviljad, marjad ja pähklid, kuumtöötlemata, aurutatud või vees keedetud, suhkru- või muu magusainelisandiga või ilma, v.a alamrubriikide 0811 10 ja 0811 20 tooted || S || ex 0812 || Lühiajaliseks säilitamiseks konserveeritud puuviljad, marjad ja pähklid (nt gaasilise vääveldioksiidiga, soolvees, väävlishapus vees või muus konserveerivas lahuses), kuid kohe tarbimiseks kõlbmatud, v. a alamrubriigi 0812 90 30 tooted || S || 0812 90 30 || Papaiad || NS || 0813 10 00 || Aprikoosid, kuivatatud || S || 0813 20 00 || Mustad ploomid || S || 0813 30 00 || Õunad, kuivatatud || S || 0813 40 10 || Virsikud, k.a nektariinid, kuivatatud || S || 0813 40 30 || Pirnid, kuivatatud || S || 0813 40 50 || Papaiad, kuivatatud || NS || 0813 40 95 || Muud kuivatatud puuviljad ja marjad, v.a rubriikidesse 0801–0806 kuuluvad viljad || NS || 0813 50 12 || Kuivatatud puuviljade segud (v.a rubriikidesse 0801–0806 kuuluvate puuviljade segud) papaiadest, tamarindidest, kašuõuntest, litšidest, jakadest, sapotilli ploomidest, kannatuslille viljadest, karambooladest ja pitahaiadest, mis ei sisalda musti ploome || S || 0813 50 15 || Muud kuivatatud puuviljade segud, v.a rubriikidesse 0801–0806 kuuluvate puuviljade segud, mis ei sisalda musti ploome || S || 0813 50 19 || Kuivatatud puuviljade segud, v.a rubriikidesse 0801–0806 kuuluvate puuviljade segud, mustade ploomidega || S || 0813 50 31 || Segud, mis koosnevad eranditult rubriikidesse 0801 ja 0802 kuuluvatest troopilistest pähklitest || S || 0813 50 39 || Segud, mis koosnevad eranditult rubriikidesse 0801 ja 0802 kuuluvatest pähklitest, v.a troopilised pähklid || S || 0813 50 91 || Muud grupi 8 pähklite ning kuivatatud puuviljade ja marjade segud, mis ei sisalda musti ploome ega viigimarju || S || 0813 50 99 || Muud grupi 8 pähklite ning kuivatatud puuviljade ja marjade segud || S || 0814 00 00 || Tsitrusviljade või meloni (k.a arbuusi) koor, värske, külmutatud, kuivatatud või lühiajaliselt säilitatud vees, väävlishapus vees või muus konserveerivas lahuses || NS || S-2c || 09 || ex grupp 9 || Kohv, tee, mate ja maitseained, v.a alamrubriikide 0901 12 00, 0901 21 00, 0901 22 00, 0901 90 90 ja 0904 20 10, rubriikide 0905 00 00 ja 0907 00 00 ning alamrubriikide 0910 91 90, 0910 99 33, 0910 99 39, 0910 99 50 ja 0910 99 99 tooted || NS || 0901 12 00 || Kohv, röstimata, kofeiinivaba || S || 0901 21 00 || Kohv, röstitud, kofeiiniga || S || 0901 22 00 || Kohv, röstitud, kofeiinivaba || S || 0901 90 90 || Naturaalse kohvi asendajad, mis sisaldavad naturaalset kohvi mis tahes vahekorras || S || 0904 20 10 || Paprika, kuivatatud, purustamata ja jahvatamata || S || 0905 00 00 || Vanill || S || 0907 00 00 || Nelk (kogu vili, pungad ja varred) || S || 0910 91 90 || Kahe või enama rubriikidesse 0904–0910 kuuluva toote segud, purustatud või jahvatatud || S || 0910 99 33 || Aed-liivatee; loorberilehed || S || 0910 99 39 || 0910 99 50 || 0910 99 99 || Muud maitseained, purustatud või jahvatatud, v.a kahe või enama rubriikidesse 0904–0910 kuuluva toote segud || S || S-2d || 10 || ex 1008 90 90 || Kinoa || S || 11 || 1104 29 18 || Kroovitud teravili, v.a oder, kaer, mais, riis või nisu || S || 1105 || Kartulist valmistatud peen- ja jämejahu, pulber, helbed ja graanulid || S || 1106 10 00 || Rubriigi 0713 kuivatatud kaunviljadest valmistatud peen- ja jämejahu ning pulber || S || 1106 30 || Grupi 8 toodetest valmistatud peen- ja jämejahu ning pulber || S || 1108 20 00 || Inuliin || S || 12 || ex Chapter 12 || Õliseemned ja õliviljad; mitmesugused terad, seemned ja viljad, v.a alamrubriikide 1209 21 00, 1209 23 80, 1209 29 50, 1209 29 80, 1209 30 00, 1209 91 10, 1209 91 90 ja 1209 99 91 tooted; tööstuses kasutatavad taimed ja ravimtaimed, v.a rubriigi 1210 ja alamrubriigi 1211 90 30 tooted ning v.a alamrubriikide 1212 91 ja 1212 99 20 tooted || S || 1209 21 00 || Lutserniseemned, külviks kasutatavad || NS || 1209 23 80 || Muud aruheina seemned, külviks kasutatavad || NS || 1209 29 50 || Lupiiniseemned, külviks kasutatavad || NS || 1209 29 80 || Muude söödataimede seemned, külviks kasutatavad || NS || 1209 30 00 || Peamiselt õite saamiseks kasvatatavate rohttaimede seemned, külviks kasutatavad || NS || 1209 91 10 || Muude köögiviljade seemned, külviks kasutatavad || NS || 1209 91 90 || 1209 99 91 || Peamiselt õite saamiseks kasvatatavate taimede seemned, külviks kasutatavad, v.a alamrubriiki 1209 30 00 kuuluvate rohttaimede seemned || NS || 1211 90 30 || Tonkaoad, värsked või kuivatatud, tükeldatud või tükeldamata, purustatud või purustamata, pulbristatud või pulbristamata || NS || 13 || ex grupp 13 || Šellak; kummivaigud, vaigud ja muud taimemahlad ja -ekstraktid, v.a alamrubriigi 1302 12 00 tooted || S || || 1302 12 00 || Taimemahlad ja lagritsaekstraktid || NS || S-3 || 15 || 1501 00 90 || Kodulinnurasv ja -rasvkude, v.a rubriiki 0209 või 1503 kuuluv || S || 1502 00 90 || Veise-, lamba- või kitserasv ja -rasvkude, v.a rubriiki 1503 kuuluv ja v.a kasutamiseks tööstusliku toorainena, v.a toiduainete tootmiseks || S || 1503 00 19 || Rasvasteariin ja oleosteariin, v.a kasutamiseks tööstusliku toorainena || S || 1503 00 90 || Sulatatud searasvaõli, oleoõli ja rasvõli, emulgeerimata, segamata või muul viisil töötlemata, v.a muuks tööstuslikuks kasutuseks ettenähtud rasvõli, v.a toiduainete tootmiseks || S || 1504 || Kalade või mereimetajate rasvad, õlid ja nende fraktsioonid (rafineeritud või rafineerimata, kuid keemiliselt modifitseerimata) || S || 1505 00 10 || Villarasv, töötlemata || S || 1507 || Sojaõli ja selle fraktsioonid, rafineeritud või rafineerimata, kuid keemiliselt modifitseerimata || S || 1508 || Maapähkliõli ja selle fraktsioonid, kuid keemiliselt modifitseerimata || S || 1511 10 90 || Rafineerimata palmiõli, v.a kasutamiseks tehnilisel või tööstuslikul otstarbel, v.a toiduainete tootmiseks || S || 1511 90 || Palmiõli ja selle fraktsioonid, rafineeritud või rafineerimata, kuid keemiliselt modifitseerimata, v.a toorõli || S || 1512 || Päevalille-, safloori- või puuvillaõli ja nende fraktsioonid, rafineeritud või rafineerimata, kuid keemiliselt modifitseerimata || S || 1513 || Kookospähkli- (kopra-), palmituuma- või babassupalmiõli ja nende fraktsioonid, rafineeritud või rafineerimata, kuid keemiliselt modifitseerimata || S || 1514 || Rapsi-, rüpsi- või sinepiõli ja nende fraktsioonid, rafineeritud või rafineerimata, kuid keemiliselt modifitseerimata || S || 1515 || Muud taimerasvad ja -õlid (sh jojoobaõli) ja nende fraktsioonid, rafineeritud või rafineerimata, kuid keemiliselt modifitseerimata || S || ex 1516 || Loomsed või taimsed rasvad või õlid ja nende fraktsioonid, osaliselt või täielikult hüdrogeenitud, molekulisiseselt esterdatud, taasesterdatud või elaidiseeritud, rafineeritud või rafineerimata, kuid täiendavalt töötlemata, v.a alamrubriigi 1516 20 10 tooted || S || 1516 20 10 || Hüdrogeenitud kastoorõli, nn opaalvaha || NS || 1517 || Margariin; söödavad segud või valmistised loomsetest või taimsetest rasvadest või õlidest või grupi 15 erinevate rasvade või õlide fraktsioonidest, v.a rubriiki 1516 kuuluvatest toidurasvadest või -õlidest ning nende fraktsioonidest || S || 1518 00 || Loomsed või taimsed rasvad ja õlid ning nende fraktsioonid, keedetud, oksüdeeritud, veetustatud, vääveldatud, läbipuhutud, polümeriseeritud vaakumis kõrge kuumuse juures või inertgaasides või muul viisil keemiliselt modifitseeritud, v.a rubriigi 1516 tooted; mujal nimetamata loomsete või taimsete rasvade või õlide või erinevate gruppi 15 kuuluvate rasvade või õlide fraktsioonide toidukõlbmatud segud või valmistised || S || 1521 90 99 || Meevaha ja muude putukate vaha, rafineeritud või rafineerimata, värvitud või värvimata, v.a toorvaha || S || 1522 00 10 || Degraa (parkerasv) || S || 1522 00 91 || Õlijätted ja -setted; seebirasv, v.a oliiviõli omadustega õlisid sisaldav || S || S-4a || 16 || 1601 00 10 || Vorstid jms tooted maksast; maksa baasil valmistatud toiduained || S || 1602 20 10 || Hane- või pardimaksatooted või -konservid || S || 1602 41 90 || Tooted või konservid sea tagaosadest ja nende jaotustükkidest, v.a kodusea || S || 1602 42 90 || Tooted või konservid sea abatükkidest ja nende jaotustükkidest, v.a kodusea || S || 1602 49 90 || Muud tooted või konservid sealihast või rupsist, sh segud, v.a kodusea || S || 1602 90 31 || Muud tooted või konservid uluki või küüliku lihast või rupsist || S || 1602 90 69 || Muud tooted või konservid lamba, kitse või muu looma lihast või rupsist, mis ei sisalda kuumtöötlemata veiseliha või rupsi ega kodusea liha või rupsi || S || 1602 90 72 || 1602 90 74 || 1602 90 76 || 1602 90 78 || 1602 90 99 || 1603 00 10 || Ekstraktid ja mahlad lihast, kalast või vähkidest, limustest või muudest veeselgrootutest, kontaktpakendis netomassiga kuni 1 kg || S || 1604 || Kalatooted ja -konservid; kaaviar ja kalamarjast valmistatud kaaviariasendajad || S || 1605 || Tooted või konservid vähkidest, limustest või muudest veeselgrootutest || S || S-4b || 17 || 1702 50 00 || Keemiliselt puhas fruktoos || S || 1702 90 10 || Keemiliselt puhas maltoos || S || 1704 || Suhkrukondiitritooted (sh valge šokolaad), mis ei sisalda kakaod || S || 18 || Grupp 18 || Kakao ja kakaotooted || S || 19 || ex grupp 19 || Tooted teraviljast, jahust, tärklisest või piimast; valikpagaritooted, v.a alamrubriikide 1901 20 00 ja 1901 90 91 tooted || S || 1901 20 00 || Segud ja taignad rubriigis 1905 nimetatud pagaritoodete valmistamiseks || NS || 1901 90 91 || Muud, mis ei sisalda piimarasvu, sahharoosi, isoglükoosi, glükoosi ega tärklist või sisaldavad piimarasvu alla 1,5 %, sahharoosi (sh invertsuhkurt) või isoglükoosi alla 5 % ning glükoosi või tärklist alla 5 %, v.a pulbrilised toiduained rubriikide 0401–0404 toodetest || NS || 20 || ex grupp 20 || Tooted köögi- ja puuviljadest, marjadest, pähklitest või muudest taimeosadest, v.a alamrubriikide 2008 20 19, 2008 20 39 ja rubriigi 2002, alamrubriikide 2005 80 00 ja 2008 40 19, 2008 40 31, 2008 40 51–2008 40 90, 2008 70 19, 2008 70 51, 2008 70 61 – 2008 70 98 alla kuuluvad tooted || S || 2008 20 19 || Ananassid, muul viisil toiduks valmistatud või konserveeritud, piirituselisandiga, mujal nimetamata || NS || 2008 20 39 || 21 || ex grupp 21 || Mitmesugused toiduvalmistised, v.a alamrubriikide 2101 20 ja 2102 20 19 tooted ja v.a alamrubriikide 2106 10, 2106 90 30, 2106 90 51, 2106 90 55 ja 2106 90 59 tooted || S || 2101 20 || Tee- ja mateekstraktid, -essentsid ja -kontsentraadid, teel või matel või nende ekstraktidel, essentsidel ja kontsentraatidel põhinevad tooted || NS || 2102 20 19 || Muud mitteaktiivsed pärmid || NS || 22 || ex grupp 22 || Joogid, alkohol ja äädikas, v.a rubriigi 2207, alamrubriikide 2204 10 11 – 2204 30 10 ja 2208 40 alla kuuluvad tooted || S || 23 || 2302 50 00 || Samalaadsed kaunviljade jahvatus- vm töötlusjäägid ja -jäätmed, granuleerimata või granuleeritud, || S || 2307 00 19 || Muu veinisete || S || 2308 00 19 || Muud viinamarjade pressimisjäägid || S || 2308 00 90 || Mujal nimetamata taimse päritoluga loomasöödaks kasutatavad tooted, jäätmed ja kõrvalproduktid, granuleerimata või granuleeritud || NS || 2309 10 90 || Muu jaemüügiks pakendatud kassi- ja koeratoit, v.a mis sisaldab tärklist, glükoosi, glükoosisiirupit, maltodekstriini või maltodekstriinisiirupit, mis kuuluvad alamrubriikidesse 1702 30 50 – 1702 30 90, 1702 40 90, 1702 90 50 ja 2106 90 55, või piimatooteid || S || 2309 90 10 || Loomasöödana kasutatavad lahustatud tooted kalast või mereimetajatest || NS || 2309 90 91 || Loomasöödana kasutatavad suhkrupeedi pressimisjäägid lisatud melassiga || S || 2309 90 95 || Muud loomasöödana kasutatavad tooted, mis sisaldavad vähemalt 49 % massist koliinkloriidi, orgaanilisel või anorgaanilisel baasil || S || 2309 90 99 || S-4c || 24 || Grupp 24 || Tubakas ja tööstuslikud tubakaasendajad || S || S-5 || 25 || 2519 90 10 || Magneesiumoksiid, v.a kaltsineeritud looduslik magneesiumkarbonaat || NS || 2522 || Kustutatud, kustutamata ja hüdrauliline lubi, v.a rubriigi 2825 kaltsiumoksiid ja -hüdroksiid || NS || 2523 || Portlandtsement, aluminaattsement, räbutsement, supersulfaattsement jms hüdraulilised tsemendid, värvitud või värvimata, klinkritena või mitte || NS || 27 || Grupp 27 || Mineraalkütused; mineraalõlid ja nende destilleerimissaadused; bituumenained; mineraalvahad || NS || S-6a || 28 || 2801 || Fluor, kloor, broom ja jood || NS || 2802 00 00 || Sublimeeritud või sadestatud väävel; kolloidväävel || NS || ex 2804 || Vesinik, väärisgaasid ja muud mittemetallid, v.a alamrubriigi 2804 69 00 tooted || NS || 2806 || Vesinikkloriid (vesinikkloriidhape); kloroväävelhape || NS || 2807 00 || Väävelhape; ooleum || NS || 2808 00 00 || Lämmastikhape; sulfolämmastikhapped || NS || 2809 || Difosforpentaoksiid; fosforhape; polüfosforhapped, kindla või muutuva keemilise koostisega || NS || 2810 00 90 || Booroksiidid, v.a diboortrioksiid; boorhapped || NS || 2811 || Muud anorgaanilised happed ja mittemetallide anorgaanilised hapnikuühendid || NS || 2812 || Halogeniidid ja mittemetallide halogeniidoksiidid || NS || 2813 || Mittemetallide sulfiidid; tehniline fosfortrisulfiid || NS || 2814 || Ammoniaak, veevaba või vesilahusena || S || 2815 || Naatriumhüdroksiid (kaustiline sooda); kaaliumhüdroksiid (kaustiline potas); naatrium- või kaaliumperoksiid || S || 2816 || Magneesiumhüdroksiid ja -peroksiid; strontsiumi ja baariumi oksiidid, hüdroksiidid ja peroksiidid || NS || 2817 00 00 || Tsinkoksiid; tsinkperoksiid || S || 2818 10 || Kindla või muutuva keemilise koostisega tehiskorund || S || 2819 || Kroomoksiidid ja -hüdroksiidid || S || 2820 || Mangaanoksiidid || S || 2821 || Raudoksiidid ja -hüdroksiidid; muldvärvid, mis sisaldavad vähemalt 70 % massist keemiliselt seotud rauda (arvestatuna Fe2O3-na) || NS || 2822 00 00 || Koobaltoksiidid ja -hüdroksiidid; tehnilised koobaltoksiidid || NS || 2823 00 00 || Titaanoksiidid || S || 2824 || Pliioksiidid; punane ja oranž pliimennik || NS || ex 2825 || Hüdrasiin ja hüdroksüülamiin, nende anorgaanilised soolad; muud anorgaanilised alused; muud metalloksiidid, hüdroksiidid ja peroksiidid, v.a alamrubriikide 2825 10 00 ja 2825 80 00 alla kuuluvad tooted || NS || 2825 10 00 || Hüdrasiin ja hüdroksüülamiin, nende anorgaanilised soolad || S || 2825 80 00 || Antimonoksiidid || S || 2826 || Fluoriidid; fluorosilikaadid, fluoroaluminaadid jm fluori liitsoolad || NS || ex 2827 || Kloriidid; kloriidoksiidid ja kloriidhüdroksiidid, v.a alamrubriikide 2827 10 00 ja 2827 32 00 alla kuuluvad tooted; bromiidid ja bromiidoksiidid; jodiidid ja jodiidoksiidid || NS || 2827 10 00 || Ammooniumkloriid || S || 2827 32 00 || Alumiiniumkloriid || S || 2828 || Hüpokloritid; tehniline kaltsiumhüpoklorit; kloritid; hüpobromitid || NS || 2829 || Kloraadid ja perkloraadid; bromaadid ja perbromaadid; jodaadid ja perjodaadid || NS || ex 2830 || Sulfiidid, v.a alamrubriigi 2830 10 00 tooted; kindla või muutuva keemilise koostisega polüsulfiidid || NS || 2830 10 00 || Naatriumsulfiidid || S || 2831 || Ditionitid ja sulfoksülaadid || NS || 2832 || Sulfitid; tiosulfaadid || NS || 2833 || Sulfaadid; maarjad; peroksosulfaadid (persulfaadid) || NS || 2834 10 00 || Nitritid || S || 2834 21 00 || Nitraadid || NS || 2834 29 || 2835 || Fosfinaadid (hüpofosfitid), fosfonaadid (fosfitid) ja fosfaadid; kindla või muutuva keemilise koostisega polüfosfaadid || S || ex 2836 || Karbonaadid, v.a alamrubriikide 2836 20 00, 2836 40 00 ja 2836 60 00 tooted; peroksokarbonaadid (perkarbonaadid); ammooniumkarbamaati sisaldav tehniline ammooniumkarbonaat || NS || 2836 20 00 || Dinaatriumkarbonaat || S || 2836 40 00 || Kaaliumkarbonaadid || S || 2836 60 00 || Baariumkarbonaat || S || 2837 || Tsüaniidid, tsüaniidoksiidid ja komplekstsüaniidid || NS || 2839 || Silikaadid; tehnilised leelismetallsilikaadid || NS || 2840 || Boraadid; peroksoboraadid (perboraadid) || NS || ex 2841 || Oksometall- ja peroksometallhapete soolad, v.a alamrubriigi 2841 61 00 tooted || NS || 2841 61 00 || Kaaliumpermanganaat || S || 2842 || Muud anorgaaniliste hapete ja peroksühapete soolad (sh kindla või muutuva keemilise koostisega alumosilikaadid), v.a asiidid || NS || 2843 || Kolloidsed väärismetallid; kindla või muutuva keemilise koostisega anorgaanilised ja orgaanilised väärismetallide ühendid; väärismetallide amalgaamid || NS || ex 2844 30 11 || Vähendatud isotoobi U-235 sisaldusega uraani või selle ühendeid sisaldav metallkeraamika, v.a töötlemata metallkeraamika || NS || ex 2844 30 51 || Tooriumit või selle ühendeid sisaldav metallkeraamika, v.a töötlemata metallkeraamika || NS || 2845 90 90 || Isotoobid, v.a rubriigis 2844 nimetatud, ja nende kindla või muutuva keemilise koostisega anorgaanilised või orgaanilised ühendid, v.a deuteerium ja selle ühendid, deuteeriumiga rikastatud vesinik ja selle ühendid või neid aineid sisaldavad segud ja lahused || NS || 2846 || Haruldaste muldmetallide, ütriumi ja skandiumi või nende metallide segude anorgaanilised v